Το διπλό μήνυμα Μητσοτάκη στη Λιβύη και το πρώτο βήμα επανεκκίνησης στη... | Capital\nΓΕΝΙΚΟΣ ΔΕΙΚΤΗΣ: 13:47 893,38 -0,04 -0,38 Τζίρος: 29,70 εκ€\nΤετάρτη, 07-Απρ-2021 09:11\nΗ αρχή πραγματοποιήθηκε. Και, σύμφωνα με κυβερνητικά στελέχη, ήταν μία καλή αρχή. Ο πρωθυπουργός, Κυριάκος Μητσοτάκης, έγινε από τους πρώτους ηγέτες κράτους-μέλους της Ευρωπαϊκής Ένωσης που επισκέφθηκε τη Λιβύη, δείχνοντας, με τον τρόπο αυτό, τη στήριξη της Ελλάδας στη νέα κυβέρνηση και στη νέα προσπάθεια που επιχειρείται στη χώρα. Παράλληλα, η επαναλειτουργία της ελληνικής πρεσβείας στην Τρίπολη χαρακτηρίζεται ως ορόσημο της επανεκκίνησης των σχέσεων μεταξύ των δύο χωρών, με την Αθήνα να δείχνει ευθέως ότι η νέα εποχή που ανοίγεται στον ορίζοντα θα πρέπει να έχει ως προϋπόθεση τη διεθνή νομιμότητα.\nΤα μηνύματα που εξέπεμψε ο Κυριάκος Μητσοτάκης, στις συναντήσεις που είχε με τον πρόεδρο του προεδρικού συμβουλίου της Λιβύης και τον πρωθυπουργό της μεταβατικής κυβέρνησης εθνικής ενότητας, κινήθηκαν προς δύο κατευθύνσεις. Αρχικά, για την άμεση ανάγκη αποχώρησης όλων των ξένων στρατών από τα εδάφη της χώρας. Επίσης, για την απαλλαγή της Τρίπολης από τα "βαρίδια" του παρελθόντος. Δηλαδή, από παράνομες συμφωνίες, όπως του τουρκολιβυκό μνημόνιο. "Θεμέλιο της νέας αφετηρίας στη σχέση μας πρέπει να είναι πάντα η ειλικρίνεια, η διάθεση διαλόγου και, κυρίως, η πίστη στις αρχές της διεθνούς νομιμότητας, του Διεθνούς Δικαίου…Προϋπόθεση κάθε προόδου είναι η άμεση και πλήρης αποχώρηση ξένων στρατευμάτων και μισθοφόρων από το λιβυκό έδαφος. Είναι κάτι το οποίο έχουν ζητήσει, εξάλλου, όλες οι ευρωπαϊκές χώρες. Και ασφαλώς, για εμάς, πολύ σημαντικό είναι η ακύρωση παράνομων εγγράφων που παρουσιάστηκαν ως δήθεν διακρατικές συμφωνίες αλλά δεν έχουν καμία νομική ισχύ, όπως ρητά έχει αποφανθεί το Ευρωπαϊκό Συμβούλιο", τόνισε ο κ. Μητσοτάκης.\nΟ πρωθυπουργός χαιρέτησε τη διάθεση του ομολόγου του να συζητηθούν ανάμεσα στις δύο πρωτεύουσες απ’ ευθείας και διμερώς ζητήματα που αφορούν στην οριοθέτηση των θαλασσίων ζωνών. Προϋπόθεση σημαντική; Ο σεβασμός στο Διεθνές Δίκαιο, το οποίο αποτελεί την πυξίδα με την οποία φιλικά κράτη λύνουν τέτοιου είδους διαφορές. Από κοντά έρχονται και οι προοπτικές συνεργασίας σε τομείς όπως η ενέργεια, οι κατασκευές, οι θαλάσσιες μεταφορές, η υγεία, ο τουρισμός, η εκπαίδευση και ο πολιτισμός.\nΤα πρώτα βήματα, λοιπόν, πραγματοποιήθηκαν. Και αυτό που γίνεται εμφανές, σε κάθε περίπτωση, είναι ότι ο δρόμος της Λιβύης προς την Ευρώπη περνάει μέσα από το μονοπάτι των σχέσεών της με την Ελλάδα. Αυτό, άλλωστε, προκύπτει σε όλη του τη διάσταση από το κείμενο των συμπερασμάτων της Συνόδου Κορυφής των ηγετών της Ευρωπαϊκής Ένωσης, το Δεκέμβριο του 2019. Τι αναφέρεται σε αυτό; "Το Ευρωπαϊκό Συμβούλιο υπενθυμίζει τα προηγούμενα συμπεράσματα της 22ας Μαρτίου και της 20ης Ιουνίου σχετικά με την Τουρκία. Επαναβεβαιώνει τα συμπεράσματά του της 17ης και 18ης Οκτωβρίου σχετικά με τις παράνομες δραστηριότητες γεώτρησης της Τουρκίας στην Αποκλειστική Οικονομική Ζώνη της Κύπρου. Το μνημόνιο συνεννόησης Τουρκίας-Λιβύης για την οριοθέτηση περιοχών θαλάσσιας δικαιοδοσίας στη Μεσόγειο παραβιάζει τα κυριαρχικά δικαιώματα τρίτων κρατών, δεν συνάδει με το Δίκαιο της Θάλασσας και δεν παράγει έννομες συνέπειες για τρίτα κράτη".


ΦΙΛΟΞΕΝΟΣ: Ο "Ζορρό" πέταξε στους ουρανούς\nΟ θρυλικός Ζορρό, Γιάννης Ραφαηλίδης από τη Σκόπελο δεν είναι πια μαζί μας. Το πρωί, σε ηλικία 70 ετών, άφησε την τελευταία του πνοή και πέταξε στους ουρανούς. Είναι το τέλος μιας άλλης εποχής. Μια θρυλική μορφή για το νησί.\nΟ Ζορρό, ο ιδιοκτήτης του Κάστρο Μπαρ στη Σκόπελο.\nΤο μαγαζί που άφησε εποχή στο νησί. Όταν το Κάστρο Μπαρ λειτούργησε στην περιοχή Κάστρο, ακόμη και οδικό δίκτυο δεν υπήρχε.\nΠέρασαν μεγάλα ονόματα του καλλιτεχνικού χώρου από αυτό το μαγαζί. Ο Γιάννης μέσα στα πράγματα της εποχής κατάφερε και ανέδειξε το Κάστρο Μπαρ, ανέδειξε τη Σκόπελο. Η κηδεία του φίλου Γιάννη θα τελεστεί στις 16.30 στον Άγιο Παντελεήμονα Σκοπέλου.\nΈνας άνθρωπος ιδιαίτερα αγαπητός. Έξω καρδιά. Πάντα με το καλαμπούρι του. Μιλούσε δυνατά. Ήταν επιβλητικός και ευέλικτος γι΄αυτό άλλωστε και το παρατσούκλι του ήταν Ζορρό. Είχα την τύχη και να κάνω παρέα με το Γιάννης αλλά και να δουλέψω στο Κάστρο Μπαρ.\nΚαλό ταξίδι φίλε Γιάννη. Καλό ταξίδι Ζορρό!!!


«Γαμήλιες πατινάδες» στο φετινό χορευτικό συναπάντημα από τη ΔΗ.Κ.ΕΠ.Α. και 6 χορευτικές ομάδες της Αιγιάλειας - dikepaigialeias.gr\nΑρχική Ετήσιοι Θεσμοί Πολιτιστικό Καλοκαίρι «Γαμήλιες πατινάδες» στο φετινό χορευτικό συναπάντημα από τη ΔΗ.Κ.ΕΠ.Α. και 6 χορευτικές...\nΣυμμετέχουν: Πανηπειρωτική Αδελφότητα Αιγιαλείας, Πολιτιστικός Σύλλογος Τέμενης “Η Ένωση”, Χορευτικό Εργαστήρι Αιγίου, Χορευτικός Όμιλος Αβύθου “Οι Αχαιοί”, Χορευτικός Όμιλος Αιγίου, Χορευτικός Όμιλος Καμαρών “Οι Αρχαίες Ρύπες”. Συνδιοργάνωση: ΔΗ.Κ.ΕΠ.Α., οικισμός Αβύθου, Δημοτική Κοινότητα Ροδοδάφνης, Δημοτική Κοινότητα Αιγίου. Είσοδος ελεύθερη.\nΠροηγούμενοΤην Πέμπτη 20/7 η προβολή της ταινίας “Casablanca” στην παραλία Αιγίου\nΕπόμενοΜονοήμερη λόγω κακοκαιρίας, η φετινή 10η Γιορτή Λαδιού και Ελιάς στην παραλία Ελαιώνα


Η θεραπευτική δράση των φυτών, είναι γνωστή εδώ και χιλιετίες. Τα πρώτα φάρμακα που παρασκεύασε ο άνθρωπος προέρχονταν από αυτά που απλόχερα του χάριζε η φύση.\nΩστόσο, θα ήταν λάθος να θεωρούμε τα βότανα απλά και μόνο ως μια πηγή χημικών ουσιών που μπορούν να θεραπεύσουν το σώμα. Η ζωτική τους δύναμη είναι ικανή να γιατρέψει εξίσου αποτελεσματικά το νου και την ψυχή.\nΗ ανθοθεραπεία είναι μια εναλλακτική θεραπεία, η οποία χρησιμοποιεί τα ανθοϊάματα για να ανακουφίσει ή να θεραπεύσει ψυχολογικά και ψυχοσωματικά προβλήματα.\nΤι είναι τα ανθοϊάματα\nΤα ανθοϊάματα οφείλουν την ανακάλυψη τους στον Άγγλο παθολόγο και βακτηριολόγο Έντουαρντ Μπαχ.\nΗ προσήλωση του στην θεραπεία των ασθενών και η αγάπη του για την έρευνα, τον ώθησαν να αφήσει την ιατρική του καριέρα και να αφιερώσει τον χρόνο του στην ανακάλυψη των ιαμάτων από άνθη, τη δεκαετία του 1930.\nΠροσπαθώντας να περιγράψουμε όσο πιο σύντομα γίνεται τα ανθοϊάματα, θα λέγαμε ότι συνιστούν μια ενεργειακή θεραπεία που προσπαθεί να γιατρέψει την πραγματική αιτία μιας ασθένειας και όχι τα συμπτώματα.\nΑντιμετωπίστε τα αρνητικά συναισθήματα\nΟ Έντουαρντ Μπαχ θεωρούσε ότι η ασθένεια οφείλεται σε μια αρνητική νοητική κατάσταση. Συνεπώς, εάν αντιμετωπίσουμε με αυτή την αρνητική νοητική κατάσταση, ο οργανισμός θα μπορέσει νααυτο θεραπευτεί. Πρωτοπόρος των ολιστικών θεραπειών, πίστευε ότι δεν υπάρχουν ασθένειες, αλλά ασθενείς.\nΤα ανθοϊάματα λειτουργούν σε βιοενεργειακό επίπεδο, αντιμετωπίζοντας την αρνητική ενέργεια που έχει συσσωρευτεί εξαιτίας τραυματικών εμπειριών, φόβων, ενοχλητικών σκέψεων, κ.λπ.\nΗ δύναμη των λουλουδιών και η επίδραση τους στην ψυχολογία των ανθρώπων δεν είναι κάτι καινούργιο. Αρκετά έθιμα που βασίζονται στην ευεργετική δράση των ανθών, έχουν επιβιώσει ως τις μέρες μας. Δεν είναι τυχαίο ότι η επαφή με τα λουλούδια, μας δημιουργεί πάντοτε θετικά και όμορφα συναισθήματα .\nΤα ανθοϊάματα του Μπαχ είναι 38 και μπορούν να αντιμετωπίσουν διάφορες αρνητικές καταστάσεις όπως φόβο, αβεβαιότητα, απελπισία, μοναχικότητα, κ.α.\nΤα ανθοϊάματα έχουν ήπια δράση και είναι απολύτως ασφαλή για όλους. Μπορούν να χρησιμοποιηθούν παράλληλα με άλλα φάρμακα, να δοθούν σε παιδιά, σε ηλικιωμένους, σε εγκύους, ακόμη και σε κατοικίδια.\nΣυνήθως, αρκούν λίγες σταγόνες την ημέρα, ανάλογα με το πρόβλημα. Όσο μεγαλύτερη είναι η δυσαρμονία, τόσο μεγαλύτερο χρονικό διάστημα απαιτείται για να δείτε αποτελέσματα.\nΗ παρασκευή τους δεν είναι δύσκολη. Τα άνθη μένουν για μερικές ώρες μέσα σε νερό πηγής, κάτω απ’ τον ήλιο. Στη συνέχεια, βάζουμε αυτό το νερό μέσα σε αλκοόλη, για να διατηρήσει τις ιδιότητες του.\nΩστόσο, καλό είναι να απευθυνθείτε σε ανθοθεραπευτές, οι οποίοι έχουν εξιδικευμένες γνώσεις για να εντοπίζουν το πρόβλημα και το σωστό συνδυασμών ανθοϊαμάτων που χρειάζεστε.


Νιγηρία: Εκατοντάδες σιίτες σκοτώθηκαν σε μια 'αδικαιολόγητη' επίθεση του στρατού\nΕκατοντάδες σιίτες μουσουλμάνοι σκοτώθηκαν το Δεκέμβριο σε μια "αδικαιολόγητη" επίθεση του νιγηριανού στρατού σε μια περιοχή στο βόρειο τμήμα της Νιγηρίας και οι σοροί τους πετάχτηκαν σε ομαδικούς τάφους, κατήγγειλε με σημερινή ανακοίνωσή της η μη κυβερνητική οργάνωση Παρατηρητήριο Ανθρωπίνων Δικαιωμάτων (Human Rights Watch, HRW).\nΣτρατιώτες σκότωσαν με σφαίρες "τουλάχιστον 300" μέλη του Ισλαμικού Κινήματος της Νιγηρίας (ΙΚΝ) "χωρίς να υπάρξει πρότερη σοβαρή πρόκληση", σύμφωνα με την ΜΚΟ, η οποία εδρεύει στη Νέα Υόρκη. Ο στρατός εξαπέλυσε επίθεση στα μέσα του Δεκεμβρίου εναντίον του προπυργίου του φιλοϊρανικού κινήματος στη Ζάρια, κατηγορώντας μέλη του ότι αποπειράθηκαν να δολοφονήσουν τον αρχηγό του γενικού επιτελείου εθνικής άμυνας της Νιγηρίας μετά τον αποκλεισμό ενός δρόμου από όπου διερχόταν η αυτοκινητοπομπή του από σιίτες. Το ΙΚΝ διέψευσε την εκδοχή του στρατού.\nΟ σεϊχης Ιμπραήμ Ζακζάκι, επικεφαλής του ΙΚΝ, τραυματίστηκε βαριά στις συγκρούσεις και συνελήφθη. Σύμφωνα με έναν εκπρόσωπο του Κινήματος, πολλοί πιστοί σκοτώθηκαν και οι σοροί τους απομακρύνθηκαν από στρατιωτικά φορτηγά. Σύμφωνα με μαρτυρίες που συγκέντρωσε η HRW, στρατιώτες έριξαν εκατοντάδες πτώματα σε ομαδικούς τάφους, γεγονός το οποίο κάνει πολύ δύσκολο το να υπάρξει ακριβής απολογισμός.\n"Είναι σχεδόν αδιανόητο το ότι ένα οδόφραγμα που έστησαν μερικοί εξοργισμένοι νεαροί αποτέλεσε δικαιολογία για τη δολοφονία εκατοντάδων ανθρώπων", σχολίασε ο Ντάνιελ Μπέκελε, επικεφαλής της διεύθυνσης του Παρατηρητηρίου που είναι αρμόδια για την Αφρική. "Στην καλύτερη περίπτωση πρόκειται για μια βάρβαρη δυσανάλογη αντίδραση, στη χειρότερη για μια προσχεδιασμένη επίθεση εναντίον μιας μειονοτικής σιιτικής οργάνωσης", πρόσθεσε.\nΟ στρατός της Νιγηρίας - ο οποίος δεν έχει δημοσιοποιήσει κανέναν επίσημο απολογισμό των θυμάτων μέχρι σήμερα - διέψευσε τις κατηγορίες της HRW. "Αυτές οι κατηγορίες είναι ψευδείς", δήλωσε στο Γαλλικό Πρακτορείο ο εκπρόσωπος των ενόπλων δυνάμεων της Νιγηρίας Σάνι Οσμάν. "Είναι αύθαδες και σαφώς άκυρο κάποιος να απευθύνει κατηγορίες είναι να κάνει σχόλια που δεν έχουν καμιά βάση", πρόσθεσε ο εκπρόσωπος.\n"Το συμβάν που σημειώθηκε ανάμεσα στον νιγηριανό στρατό και το Ισλαμικό Κίνημα της Νιγηρίας αναφέρθηκε στις αρμόδιες υπηρεσίες, οι οποίες ερευνούν" την υπόθεση, σημείωσε.\nΤην περασμένη εβδομάδα η κυβέρνηση συνέστησε μια επιτροπή, αποτελούμενη από δικαστές, στην οποία ανατέθηκε να ερευνήσει την υπόθεση. Εξάλλου, ο στρατός δημοσιοποίησε ένα βίντεο στο οποίο εικονίζεται ένα πλήθος που εκσφενδονίζει πέτρες εναντίον της αυτοκινητοπομπής του στρατού.\nΟι σχέσεις ανάμεσα στις αρχές και το ΙΚΝ, το οποίο τάσσεται υπέρ της εγκαθίδρυσης μιας Ισλαμικής Δημοκρατίας στη Νιγηρία παρόμοιας με αυτή στο Ιράν, είναι τεταμένες εδώ και καιρό και είχαν ξεσπάσει ήδη συγκρούσεις. Στο βορρά της Νιγηρίας ο πληθυσμός είναι κατά πλειονότητα σουνιτικός.\nΟι σιίτες είναι μια μικρή μειονότητα, η οποία γίνεται επίσης στόχος επιθέσεων της σουνιτικής τζιχαντιστικής οργάνωσης Μπόκο Χαράμ, η οποία έχει δηλώσει υποταγή στο Ισλαμικό Κράτος (ΙΚ). Ο στρατός της Νιγηρίας έχει κατηγορηθεί επανειλημμένα από μη κυβερνητικές οργανώσεις για κατάφωρες παραβιάσεις των ανθρωπίνων δικαιωμάτων στο πλαίσιο της εκστρατείας του εναντίον της Μπόκο Χαράμ. Σύμφωνα με τη Διεθνή Αμνηστία, εκατοντάδες άνθρωποι έχουν σκοτωθεί αδικαιολόγητα στις επιχειρήσεις των ενόπλων δυνάμεων και των υπηρεσιών ασφαλείας εναντίον των τζιχαντιστών στη Νιγηρία.


κρούσματα δήμος Λαγκαδά κρούσματα δήμος Λαγκαδά\nΣταθερός παραμένει για τρίτη συνεχόμενη εβδομάδα ο αριθμός των ενεργών κρουσμάτων κορωνοϊού στους 14 δήμους της Θεσσαλονίκης, όπως σταθερή είναι και η αύξηση των νοσηλειών, δείγμα της μεγάλης πίεσης που δέχεται συνολικά το σύστημα υγείας στο νομό.\nΠλέον οι ειδικοί μιλούν για σταθεροποίηση της εικόνας σχετικά με τη διασπορά του ιού στην κοινότητα και για εξέλιξη της πανδημίας, σύμφωνα με τα προβλεπόμενα, χωρίς σημαντικές εκπλήξεις. Αναμενόμενη είναι και η αύξηση στις νοσηλείες, καθώς διαρκώς προστίθενται νέα κρούσματα. Η σταθεροποίηση στη μετάδοση του ιού έγινε στα υψηλά νούμερα, ενώ η βελτίωση αναμένεται σταδιακή και με αργούς ρυθμούς, δεδομένων των καιρικών συνθηκών, της συγκέντρωσης του πληθυσμού σε εσωτερικούς χώρους και του ρυθμού των εμβολιασμών.\nΑπό την άλλη, είναι αναμενόμενη η συνέχεια της αύξησης των νοσηλειών και τις επόμενες εβδομάδες. Για να αρχίσουν να σταθεροποιούνται ή και να μειώνονται οι νοσηλείες, όπως επισημαίνουν οι υγειονομικοί, θα πρέπει να βελτιωθεί η κατάσταση στα ενεργά κρούσματα, ενώ κανείς δεν μπορεί να προβλέψει την επιβάρυνση της νέας μετάλλαξης.\nΣύμφωνα με την επίσημη εβδομαδιαία ενημέρωση του ΕΟΔΥ προς τους 14 δήμους της Θεσσαλονίκης, συνολικά αυτή την εβδομάδα στο νομό καταγράφηκαν 10.610 ενεργά κρούσματα κορωνοϊού. Την προηγούμενη εβδομάδα ήταν 10.501 και δυο εβδομάδες πριν 10.520. Συνεπώς παρατηρείται πλέον τάση σταθεροποίησης και υπάρχει αισιοδοξία για σταδιακή μείωση των ενεργών κρουσμάτων από τα μέσα Δεκεμβρίου και μετά, εφόσον δεν προκύψουν άλλα δεδομένα ή εξάρσεις.\nΑντιθέτως στις νοσηλείες τα πράγματα ακόμη εξελίσσονται ανοδικά. Από τους 657 συμπολίτες μας που ήταν σε νοσοκομείο πριν από δυο εβδομάδες, φτάσαμε στους 702 την προηγούμενη εβδομάδα (αύξηση κατά περίπου 50 άτομα) και πλέον στους 886 (184 επιπλέον άτομα σε νοσοκομείο μέσα σε μια εβδομάδα). Από τις 184 νοσηλείες οι 131 προέρχονται από τον κεντρικό δήμο, ενώ είναι χαρακτηριστικό ότι στο σύνολο των 886 νοσηλειών οι 611 είναι από τον δήμο Θεσσαλονίκης.\nΣτα χαρακτηριστικά αυτής της εβδομάδας είναι η σταθερή εξέλιξη της πανδημίας στη δυτική Θεσσαλονίκη, όπου και οι τέσσερις δήμοι (Αμπελοκήπων – Μενεμένης, Κορδελιού – Ευόσμου, Νεάπολης – Συκεών και Παύλου Μελά) καταγράφουν επί περίπου ένα μήνα σχεδόν σταθερό αριθμό ενεργών κρουσμάτων, ενώ συγκρατημένα αυξημένες είναι οι νοσηλείες.\nΕπίσης, αισθητά βελτιωμένη εικόνα εμφανίζουν οι δήμοι Βόλβης και Καλαμαριάς, με τους υπόλοιπους δήμους να είναι σχεδόν στην ίδια κατάσταση. Εξαίρεση στη συνολική τάση των 14 δήμων γι' αυτή την εβδομάδα αποτελεί ο δήμος Χαλκηδόνας, όπου παρατηρήθηκε μια σχετική αύξηση των ενεργών κρουσμάτων, χωρίς να χαρακτηρίζεται εκρηκτική.\nΗ πορεία της πανδημίας αυτή την εβδομάδα, σύμφωνα με τα στοιχεία του ΕΟΔΥ, στους 14 δήμους της Θεσσαλονίκης είναι η εξής:\nΣταθερά τα ενεργά κρούσματα για σχεδόν ένα μήνα. Έφτασαν αυτή την εβδομάδα τα 79 (από 80 την προηγούμενη). Οι νοσηλείες είναι 11 ( από οχτώ).\nΑισθητά βελτιωμένη η εικόνα με τα ενεργά κρούσματα να είναι 68 (από 87 την προηγούμενη εβδομάδα) και τις νοσηλείες να είναι πέντε (από επτά).\nΣταθεροποιήθηκε η κατάσταση στην περιοχή. Τα ενεργά κρούσματα είναι 330 (από 332 την προηγούμενη εβδομάδα) και οι νοσηλείες 17 (από 15).\nΣταθερή η κατάσταση στα ενεργά κρούσματα, αυξημένες όμως οι νοσηλείες. Τα ενεργά κρούσματα έφτασαν στα 488 (από 479) κι από αυτά σε νοσοκομείο είναι 33 πολίτες (από 23 την προηγούμενη εβδομάδα).\nΣταθερή η εικόνα στην περιοχή. Τα ενεργά κρούσματα είναι πλέον 381 (από 386 την προηγούμενη εβδομάδα) και οι νοσηλείες 34 (από 33).\nΣχεδόν σταθερά τα ενεργά κρούσματα, αλλά σημαντικά αυξημένες οι νοσηλείες. Τα ενεργά κρούσματα είναι 7.514 (από 7.387 την προηγούμενη εβδομάδα). Από αυτά σε νοσοκομείο είναι 611 άτομα (από 480 την προηγούμενη εβδομάδα).\nΣημαντική η μείωση των ενεργών κρουσμάτων, που έφτασαν στα 106 αυτή την εβδομάδα (από 120 την προηγούμενη). Οι νοσηλείες είναι εννέα (από επτά την προηγούμενη εβδομάδα).\nΣταθερή η εικόνα στην περιοχή. Τα ενεργά κρούσματα είναι 139 (από 146 την προηγούμενη εβδομάδα) κι από αυτά νοσηλεύονται τα 15 (από 12).\nΣταθερά τα ενεργά κρούσματα, αυξημένες οι νοσηλείες. Τα ενεργά κρούσματα είναι πλέον 452 (από 453 την προηγούμενη εβδομάδα) Νοσηλεύονται 60 άτομα (από 48 την προηγούμενη εβδομάδα).\nΜε πορεία βελτίωσης τα ενεργά κρούσματα στην περιοχή και σταθερός ο αριθμός των νοσηλευόμενων. Τα ενεργά κρούσματα μειώθηκαν στα 108 (από 124 την προηγούμενη εβδομάδα) και οι νοσηλείες παρέμειναν 14.\nΣταθεροποιήθηκε η πορεία της πανδημίας στην περιοχή. Για δεύτερη συνεχόμενη εβδομάδα τα κρούσματα παραμένουν στα 140, ενώ η σταθερή αυτή πορεία διαρκεί ήδη ένα μήνα. Οι νοσηλείες είναι 11 (από οχτώ την προηγούμενη εβδομάδα).\nΣταθερά (και ελάχιστα βελτιωμένα) τα ενεργά κρούσματα στην περιοχή, ενώ μικρή αύξηση καταγράφουν οι νοσηλείες. Τα ενεργά κρούσματα έφτασαν στα 327 (από 339 την προηγούμενη εβδομάδα). Από αυτά σε νοσοκομείο είναι 25 άτομα (από 18).\nΑυξήθηκαν, όχι όμως σημαντικά, τα ενεργά κρούσματα φτάνοντας στα 273 (από 218 την προηγούμενη εβδομάδα). Πιο σημαντική είναι η αύξηση στις νοσηλείες, που έφτασαν στις 22 (από 13).\nΣταθερή η εικόνα στην περιοχή, με τα ενεργά κρούσματα να είναι πλέον 205 (από 210 την προηγούμενη εβδομάδα) και οι νοσηλείες να είναι 19 (από 16).


Πύρρειος νίκη για Μιλγουόκι (video) - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Πύρρειος νίκη για Μιλγουόκι (video)\nΗ ομάδα του Γιάννη Αντετοκούνμπο νίκησε στην έδρα του Φίνιξ με buzzer beater 96-94, αλλά έχασε τον ταλαντούχο rookie Τζαμπάρι Πάρκερ. Ο διεθνής παίκτης ολοκλήρωσε την προσπάθειά του με έξι πόντους (2/7 δίπ., 2/3 βολ.), οκτώ ριμπάουντ και δύο λάθη σε 23:36.\nΜε κορυφαίους τους ΛεΜπρον Τζέιμς και Κέβιν Λοβ το Κίβελαντ επιβλήθηκε άνετα 97-88 της Σάρλοτ, ενώ η Φιλαδέλφεια υπέστη την 13η διαδοχική εντός έδρας ήττα.\nΌταν οι Τζέιμς και Λοβ πέτυχαν περισσότερους από τους μισούς πόντους των «Καβς», η ομάδα του Ντέβιντ Μπλατ δεν είχε κανένα πρόβλημα να περάσει το εμπόδιο των Χόρνετς, που είχαν σε μεγάλη βραδιά τον Γουόκερ (24 πόντοι).\nΤο μικρό σερί που είχαν οι Λέικερς σταμάτησε η Ιντιάνα, που νίκησε με 110-91 τους «λιμνάνθρωπους». Μετά τη μεγάλη εκτός έδρας νίκη επί του Σαν Αντόνιο στην παράταση, το πέρασμα από τη Μινεσότα, όπου ο Μπράιντ ξεπέρασε τον Μάικλ Τζόρνταν κι έγινε ο τρίτος σκόρερ στην ιστορία του ΝΒΑ, οι Λέικερς…έμειναν από δυνάμεις και γνώρισαν…φυσιολογικά την ήττα από τους Πέισερς, που έφτασαν στη νίκη μετά από 8 σερί ήττες.\nΤο αήττητο σερί της Ατλάντα σταμάτησε στο Ορλάντο, αλλά τα «γεράκια» επέστρεψαν στις επιτυχίες επικρατώντας του Σικάγο με 93-86. Με… όπλο την άμυνα οι Χοκς έβαλαν φρένο στο μικρό σερί των Μπουλς (τρεις διαδοχικές νίκες), έχοντας ως κορυφαίο τον Αλ Χόρφορντ με 21 πόντους και 10 ριμπάουντ.\nΜε πολύ καλή άμυνα στο δεύτερο μέρος το Τορόντο νίκησε εύκολα το Ορλάντο με 95-82. Ήταν η 10η σερί επιτυχία των Ράπτορς απέναντι στη Μάτζικ και τρίτη διαδοχική στο πρωτάθλημα.\nΟ Λου Γουίλιαμς με 18 πόντους και ο Κάιλ Λόουρι με 17 ήταν οι κορυφαίοι των νικητών, που έφτασαν στο 11-0 εφέτος στα παιχνίδια που κράτησαν τους αντιπάλους τους κάτω από τους 100 πόντους.\nΣε μία ακόμη εντός έδρας ήττα, 13η διαδοχική στο τρέχον πρωτάθλημα, υποχρέωσε την Φιλαδέλφεια η Βοστόνη (105-87). Η ομάδα του Μπρετ Μπράουν έχει καταφέρει να κάνει δυο νίκες έως τώρα αλλά και τις δυο μακριά από το σπίτι της το οποίο αποδεικνύεται άκρως…φιλόξενο για όλους τους αντιπάλους της. Γι’ αυτό οι Σέλτικς δεν ήθελαν ιδιαίτερη πρόσκληση για να περάσουν με νίκη και να υποχρεώσουν τους Σίξερς στην 13η συνεχόμενη εντός έδρας ήττα τους από το ξεκίνημα της σεζόν.\nΙντιάνα-ΛΑ Λέικερς 110-91\nΠόρτλαντ-Σαν Αντόνιο 108-95\nΛΑ Κλίπερς-Ντιτρόιτ 113-91


Αν δεν είστε απόλυτα ικανοποιημένοι από την αγορά σας, σας προσφέρουμε τη δυνατότητα επιστροφής των προϊόντων μέσα σε 14 ημερολογιακές ημέρες από την παραγγελία τους.Τα αρχικά έξοδα αποστολής επιστρέφονται στον πελάτη σε περίπτωση υπαναχώρησης.\nΜπορείτε να ξεκινήσετε τη διαδικασία επιστροφής στέλνοντας ένα email στο info@ediakosmisi.gr . Σε περίπτωση ελαττωματικού προϊόντος, σας παρακαλούμε να μας αποστείλετε φωτογραφίες ή βίντεο που θα απεικονίζουν ξεκάθαρα το ελάττωμα, ώστε να μπορεί να το ελένξει το αρμοδιο τεχνικό μας τμήμα.\nΣε περίπτωση επιστροφής προϊόντων με υπαιτιότητα του πελάτη, επειδή δεν σας άρεσε το προϊόν τα μεταφορικά της αποστολής και της επιστροφής επιβαρύνουν αποκλειστικά τον ίδιο.\nΔε γίνεται αποδεκτή η επιστροφή προϊόντων που έχουν επεξεργαστεί, βάση επιθυμητής διάστασης (π.χ. μοκέτες, διάδρομοι, δάπεδα, ταπετσαρίες) καθώς και για προϊόντα που έχουν παραγγελθεί από προμηθευτές μας ειδικά για εσάς. Ακόμη επιστροφές δε γίνονται αποδεκτές σε προϊόντα που είναι αμοντάριστα και τα συναρμολογείτε εσείς, καθώς κατά τη διαδικασία συναρμολόγησης-αποσυναρμολόγησης προκαλούνται φθορές. Επίσης, για λόγους υγιεινής δε γίνονται αποδεκτές επιστροφές σε προϊόντα ύπνου, όπως μαξιλάρια, σεντόνια, επιστρώματα, στρώματα...\nΗ Ediakosmisi δεσμεύεται να επισκευάσει, επιδιορθώσει το προϊόν κατά την κρίση της, εφόσον κατά τον έλεγχο διαπιστωθεί ότι το πρόβλημα καλύπτεται από την εγγύηση.\nΦθορά ή καταστροφή κατά την αποσυναρμολόγηση και επανασυναρμολόγηση.


Λιγότερα τα κρούσματα - 65 νοσηλεύονται - Νέα μέτρα - INDEPENDENTNEWS\nΤρίτη, 15 Ιουνίου, 2021 (16:36)\nHome / ΚΟΙΝΩΝΙΑ / Λιγότερα τα κρούσματα – 65 νοσηλεύονται – Νέα μέτρα\nΛιγότερα τα κρούσματα – 65 νοσηλεύονται – Νέα μέτρα\nPosted on 16 Μαρτίου, 2020, 7:45 μμ\nΣε 352 ανέρχονται τα συνολικά επιβεβαιωμένα κρούσματα κορονοϊού, στη χώρα μας ανέφερε ο καθηγητής λοιμωξιολογίας Σωτήρης Τσιόδρας, εκ των οποίων τα 21 είναι νέα.\nΣύμφωνα με τον κ. Τσιόδρα τα 51 είναι απροσδιορίστου πηγής μόλυνσης. Εξήντα πέντε κρούσματα νοσηλεύονται σε νοσοκομεία της Αθήνας, Θεσσαλονίκης και Πατρών. Εννέα νοσηλεύονται στη Μονάδα Εντατικής Θεραπείας .\nΔέκα ασθενείς έχουν λάβει εξιτήριο. Συνολικά έχουν ελεγχθεί για κορονοϊό 4320 δείγματα.\nΟ κ. Τσιόδρας αναφέρθηκε επίσης στην ενίσχυση του συστήματος υγείας με 15 εκατ. ευρώ για την αγορά εξοπλισμού, επιπλέον 75 εκατ. για τις προσλήψεις 2.000 υγειονομικών που ήδη έχουν ξεκινήσει.\nΣτο μεταξύ, όπως ανακοίνωσε ο Σωτήρης Τσιόδρας, έχει εγκριθεί ποσό ύψους 15 εκατομμυρίων για τον εφοδιασμό με υγειονομικό υλικό των νοσοκομείων, ενώ ακόμη 70 εκατομμύρια θα διοχετευθούν στις προσλήψεις γιατρών, νοσηλευτών και υγειονομικού προσωπικού.\nΌπως είπε, έχουν ήδη προσληφθεί 950 γιατροί, ενώ συνολικά αναμένεται να δοθούν πρόσθετες πιστώσεις ύψους 200 εκατ. για την αντιμετώπιση της υγειονομικής κρίσης.\nΕκτός από το νοσοκομείο ΝΙΜΙΤΣ που δεσμεύθηκε για τη φροντίδα ασθενών τους κορονοϊού, σήμερα άρχισε να λειτουργεί αποκλειστικά γι’ αυτό τον σκοπό και το Παμμακάριστος, ενώ δεσμεύθηκε και μία πτέρυγα στο νοσοκομείο Αγία Βαρβάρα.\nΤέλος, δεσμεύθηκε το ιδιωτικό θεραπευτήριο Attica για τη λειτουργία του οποίου θα είναι η περιφέρεια Πειραιά και Νήσων.\nΣτην ενημέρωση παραβρέθηκε και ο νέος υφυπουργός Πολιτικής Προστασίας Νίκος Χαρδαλιάς, ο οποίος όπως και ο κ. Τσιόδρας αναφέρθηκε στα μέτρα που προανήγγειλε η αναπληρώτρια κυβερνητικός εκπρόσωπος το μεσημέρι.\nΗ αναπληρώτρια κυβερνητική εκπρόσωπος, Αριστοτελία Πελών, ανακοίνωσε κατά τη διάρκεια του briefing των πολιτικών συντακτών νέα έκτακτα μέτρα αντιμετώπισης της επέλασης του κορονοϊού.\nΑπό την Τετάρτη, 18 Μαρτίου, αναστέλλεται η λειτουργία όλων των εμπορικών καταστημάτων, ενώ από το μέτρο αυτό εξαιρούνται σούπερ μάρκετ, φαρμακεία, πρατήρια υγρών καυσίμων, τράπεζες και οτιδήποτε σχετίζεται με τον εφοδιασμό της αγοράς.\nΌπως έγινε γνωστό -κατά τη διάρκεια της ενημέρωσης των συντακτών- τα σούπερ μάρκετ θα λειτουργούν με διευρυμένο ωράριο από τις 07.00 μέχρι και τις 22.00 ενώ αποφασίστηκε να παραμείνουν ανοιχτά και τις Κυριακές.\nΠαράλληλα, η κ. Πελώνη ανακοίωσε ότι όσοι έρχονται στην Ελλάδα από το εξωτερικό θα μπαίνουν σε κατ΄οίκον καραντίνα για 14 μέρες, ενώ απέρριψε ως «παραπληροφόρηση» τα σενάρια περί καθολικής απαγόρευσης κυκλοφορίας.\nΕπιπλέον αναστέλλεται για 2 βδομάδες από το Υπ. Αγροτικής ανάπτυξης η υποβολή δηλώσεων ΟΣΔΕ. Θα εκδοθεί αργότερα σχετική απόφαση από τον ΟΠΕΚΕΠΕ.\nΤαυτόχρονα, στο πλαίσιο της πρωτοβουλίας Digital Solidarity, συμφωνήθηκε σε σημερινή τηλεδιάσκεψη της κυβέρνησης, η παροχή δωρεάν ειδικού συνδρομητικού περιεχομένου με συγκεκριμένους παρόχους. Είναι μια πρωτοβουλία στην οποία ελπίζουμε να ανταποκριθεί ολόκληρη η τεχνολογική κοινότητα της χώρας».\nLockdown προ των πυλών – Μάχη για να αντέξει το ΕΣΥ\nΚλείνουν τα εμπορικά καταστήματα – Ανοικτά Mini Market και Περίπτερα (Video)\nΤο 73% των εργαζομένων που εργάζεται υπερωριακά δεν θέλει άδεια ή ρεπό, θέλει να πληρώνεται.\nΒολές από την Ένωση Δικαστών και Εισαγγελέων: «Επικίνδυνα ελλιπή τα μέτρα προστασίας στα δικαστήρια»\nΜήνυση εναντίον του Μπέου από κατοίκους των Σταγιατών\nIND / Νοέ 29\nMάνος Χατζηδάκις: “Το Όσκαρ που ποτέ δεν αγάπησε”\nΠΟΛΙΤΙΣΜΟΣ ΠΡΟΣΦΑΤΑ ΠΡΟΣΦΑΤΑ I Ιούν 15, 2021


Οmbre για τα μαλλία σας.\nBrazilian Keratin > Οι δέκα πρώτες προτάσεις ombre για τα μαλλία σας.\nΕδώ είναι ένα ακόμα ίσιο κούρεμα, αλλά με μια αναμφισβήτητα πιο προχωρημένη πλευρά. Όλο αυτό ξεκινά από το ακανόνιστο κόψιμο με μακριά στρώματα που διαμορφώνονται γύρω από το πρόσωπο και αυστηρά κομμένες άκρες. Αυτός είναι ένας πολύ απλός και αποτελεσματικός τρόπος για να τονιστούν οι πιο ανοιχτές ανταύγειες του γκρι προς τις άκρες των μαλλιών. Σημειώστε πως το ombre ξεκινά με πολύ σκούρο καστανό-αυτό το λουκ απαιτεί σίγουρα άνοιγμα στα μαλλιά.\n# 2: Ίσια καστανά προς ασημένια Ombre μαλλιά\nΑν ο τίτλος αυτού του άρθρου σας έκανε να σκεφτείτε ότι τα γκρι ombre μαλλιά μπορούν να τα υποστηρίξουν μόνο κάτι άγριοι έφηβοι, ίσως θα πρέπει να το ξανασκεφτείτε. Στην πραγματικότητα, αυτό δεν είναι παρά ένα από τα πιο σεμνά χτενίσματα στη λίστα. Το πάνω μέρος της μαλλιών είναι ένα ανοιχτό φουντουκί, ενώ το χρώμα στις άκρες πηγαίνει προς ένα παγωμένο σκανδιναβικό ξανθό. Το ίσιο χτένισμα κατευθείαν βοηθά να επιτευχθεί μια κουλ αλλά και κομψή εμφάνιση.\n# 3: Σκούρες ρίζες και γκρι-ξανθά τελειώματα\nΥπήρξε μια εποχή, όχι πολύ καιρό πριν, όπου οι γυναίκες σε όλο τον δυτικό κόσμο θα αντιδρούσαν αρνητικά στη σκέψη να αφήσουν τα βαμμένα μαλλιά τους να μεγαλώσουν σε σημείο όπου θα φαίνεται η φυσική μαύρη ρίζα. Σήμερα, δείχνουν υπερήφανα και εκθειάζουν αυτές τις ρίζες, οι οποίες, ωστόσο, δεν μοιάζουν σαν τα μαλλιά να έχουν μεγαλώσει καθώς η μετάβαση μεταξύ των δύο χρωμάτων είναι σταδιακή. Αγαπάμε τόσο τις μαύρες ρίζες και το όμορφο ξανθό με μια ανοιχτή απόχρωση του ασημί!\n# 4: Η πριγκίπισσα του πάγου- Ασημένιο Ombre\n"Πω πω, ποιος θα ήθελε ποτέ να βάψει τα μαλλιά του γκρίζα?!" Πολλές γυναίκες, στην πραγματικότητα. Δηλαδή όλες εκείνες που καταλαβαίνουν πόσο όμορφο μπορεί να δείχνει το ασημένιο ombre στα μαλλιά. Σε αυτή τη φωτογραφία έχει εύστοχα συνδυαστεί με άφθονες μπούκλες, οι οποίες προσθέτουν μια πριγκιπική πινελιά στο στυλ. Σημειώστε πως οι τόνοι διακριτικά πηγαίνουν από το πιο σκούρο στο πιο ανοιχτό.\n# 5: Baby-Ξανθά Ombre (Μαλλιά με ombre από καστανά έως ανοιχτά ξανθά)\nΑπό την Μπριζίτ Μπαρντό και την ιστορία της Lolita, το baby doll λουκ έχει γίνει εικονικό. Εδώ η κοπέλα αυτή το δημιουργεί κυριολεκτικά, έχοντας ένα απαλό ξανθό ombre, κατάλληλο για ένα κορίτσι που είναι σαν να έρχεται από την Καλιφόρνια. Επίσης, φαίνεται απόλυτα φυσικό, σαν το χρώμα στις άκρες των μαλλιών της να άνοιξε από τις πολλές ώρες που πέρασε στην παραλία διασκεδάζοντας κάτω από τον ήλιο.\n# 6: Μακριά ασημένια Ombre μαλλιά\nΑν έχετε κάνει προσπάθειες να μακρύνετε τα μαλλιά σας για πολύ καιρό, είστε υπερήφανοι και θέλετε να τα αναδείξετε – πηγαίνετε για τα μακριά ασημένια ombre μαλλιά. Το αποτέλεσμα θα είναι εντυπωσιακό, ειδικά αν τα μαλλιά σας είναι μακρύτερα από τη μέση σας και χτενισμένα σε κυματιστές μπούκλες.\n#7: Μαλλιά με Ombre-Back to Black\nΟι γυναίκες με πολύ σκούρα μαύρα μαλλιά μπορούν επίσης να προσαρμόσουν την ιδέα των γκρι-ξανθών μαλλιών στις σκούρες αποχρώσεις τους. Αντί για την απλή επιλογή του σκούρου γκρι-ξανθού, μπορείτε να βάψετε τις άκρες σε αποχρώσεις κοντά στο κάρβουνο για μια τέλεια ισορροπία μεταξύ δραματικού και διακριτικού.\n# 8: Ανοιχτό ξανθό Ombre με καστανό Balayage (Καστανά και ξανθά ombre –balayage)\nΑς πούμε ότι έχετε αποφασίσει να κάνετε μαλλιά πολύ ανοιχτά ξανθιά ombre, αλλά θέλετε να προσθέσετε μια διαφορετική πινελιά στην εμφάνιση. Μπορείτε να το κάνετε αυτό εισάγοντας την τεχνική balayage στο ombre χτένισμά σας. Οι σοκολατί καστανές ανταύγειες με μια μαύρη βάση που εμφανίζεται από μέσα, δημιουργούν ένα statement look, αλλά το ombre το απογειώνει!\n# 9: Διακριτικό ξανθό σαντρέ Ombre\nΔεν θέλουν όλες οι γυναίκες μια δραματική ombre εμφάνιση, ειδικά αν εργάζονται σε μια εταιρία ή είναι ακόμα στο σχολείο. Μια φανταστική λύση είναι να γίνει ένα πολύ διακριτικό ανοιχτό γκρι ξανθό ombre, στη βάση ενός μακρύ καρέ. Δεν θα έχετε κανένα παράπονο και τα μαλλιά σας θα εξακολουθούν να φαίνονται καταπληκτικά.\n# 10: Πλατινέ αντίθεση σε Ombre μαλλιά\nΤα λευκά ασημένια μαλλιά ombre είναι ένα χάρμα οφθαλμών σε όλο του το μεγαλείο. Αν θέλετε να πάτε από σκούρο καστανό έως ξανθό στα ombre μαλλιά σας, μπορείτε να αποφασίσετε να έχετε μια δραματική μετάβαση από τη μέση προς τις άκρες. Σκεφτείτε την πλατινέ αντίθεση σε ombre μαλλιά εάν οι άκρες σας είναι υγιείς και έχετε αρκετά μακριά μαλλιά.\nOmbre | ασημένια Ombre


Ανάσα ρευστότητας για επαγγελματίες και νοικοκυριά | Η Εφημερίδα των Συντακτών\nΕΛΛΗΝΙΚΗ ΟΙΚΟΝΟΜΙΑ ΕΝΤΥΠΗ ΕΚΔΟΣΗ 20.01.2019, 14:20\nΝέο μέτρο-ανάσα για περισσότερους από ένα εκατομμύριο επιχειρήσεις και ελεύθερους επαγγελματίες προωθεί η κυβέρνηση. Με σχετική διάταξη που θα ενσωματωθεί σε φορολογικό νομοσχέδιο το οποίο ετοιμάζουν οι υπηρεσίες του υπουργείου Οικονομικών θα παρέχεται η δυνατότητα δημιουργίας «ειδικού ακατάσχετου επαγγελματικού λογαριασμού» ο οποίος θα συνδέεται με τις συναλλαγές που πραγματοποιούν οι υπόχρεοι με τη χρήση των μηχανημάτων POS.\nΤαυτόχρονα προωθείται ένα σύστημα κλιμακωτού ακατάσχετου λογαριασμού για τους οφειλέτες της Εφορίας με δεσμευμένους τραπεζικούς λογαριασμούς. Με το σύστημα αυτό, οι οφειλέτες του Δημοσίου θα μπορέσουν σταδιακά να ανακτήσουν τον έλεγχο των λογαριασμών τους, οι οποίοι λόγω χρεών που έχουν προς το Δημόσιο είναι δεσμευμένοι ακόμα και για μελλοντικά υπόλοιπα.\nΕπί της ουσίας ο κλιμακωτός ακατάσχετος επαγγελματικός λογαριασμός θα «χτίζεται» ανάλογα με τα λεφτά με τα οποία αποπληρώνει ένας επαγγελματίας τις οφειλές του.\nΤο σχέδιο για τον ακατάσχετο επιχειρηματικό λογαριασμό προβλέπει τη σύνδεση ενός λογαριασμού με τις εισπράξεις της επιχείρησης ή του επαγγελματία που προέρχονται από τις συναλλαγές με πιστωτικές και χρεωστικές κάρτες που χρησιμοποιούν οι πελάτες τους. Κριτήρια για το ύψος του ακατάσχετου λογαριασμού θα αποτελούν ο τζίρος που πραγματοποιεί ο επαγγελματίας αλλά και η επαγγελματική του δραστηριότητα.\nΣύμφωνα με πληροφορίες, το υπουργείο Οικονομικών, η Ανεξάρτητη Αρχή Δημοσίων Εσόδων και η Ελληνική Ενωση Τραπεζών συνεργάζονται προκειμένου να κατατεθεί μέχρι το τέλος Φεβρουαρίου στη Βουλή μια ρύθμιση που θα ξεκλειδώνει σταδιακά τους μπλοκαρισμένους τραπεζικούς λογαριασμούς όσων χρωστούν στο Δημόσιο. Απαραίτητη προϋπόθεση θα είναι η ρύθμιση των οφειλών και η εξυπηρέτησή της. Δηλαδή ο οφειλέτης θα πρέπει να είναι συνεπής στη ρύθμιση και κάθε μήνα να πληρώνει τις δόσεις.\nΤο μέτρο αυτό εκτιμάται ότι θα δώσει ανάσα ρευστότητας σε επαγγελματίες και νοικοκυριά που αδυνατούν να επιβιώσουν επειδή έχουν μπλοκαριστεί όλοι οι τραπεζικοί τους λογαριασμοί. Οσο τηρείται η ρύθμιση εξόφλησης των οφειλών ο λογαριασμός θα αποδεσμεύεται σταδιακά. Για κάθε ποσό οφειλής που θα εξοφλεί ο φορολογούμενος βάσει της ρύθμισης θα αποδεσμεύεται από τον λογαριασμό του πολλαπλάσιο ποσό.\nΣύμφωνα με πληροφορίες, το ποσό του λογαριασμού που θα αποδεσμεύεται θα είναι τρεις με τέσσερις φορές υψηλότερο της μηνιαίας δόσης της ρύθμισης που πληρώνει προς την Εφορία ο οφειλέτης.\nΓια παράδειγμα, αν η μηνιαία δόση ανέρχεται σε 500 ευρώ, το ποσό που θα μπορεί να κινηθεί στον μπλοκαρισμένο τραπεζικό λογαριασμό θα είναι 1.500 ή 2.000 ευρώ.\nΑς υποθέσουμε ότι φορολογούμενος έχει ληξιπρόθεσμες οφειλές προς το Δημόσιο ύψους 8.500 ευρώ. Η Εφορία βάζει χέρι στον τραπεζικό του λογαριασμό ο οποίος τη στιγμή της κατάσχεσης είχε 2.000 ευρώ. Επειδή ο λογαριασμός είχε δηλωθεί ως ακατάσχετος, η Εφορία τράβηξε το ποσό των 750 ευρώ, αφού τα 1.250 είναι ακατάσχετα.\nΟ λογαριασμός έχει πλέον κλειδώσει και ο φορολογούμενος-οφειλέτης δεν μπορεί να τον κινήσει, ενώ οποιοδήποτε ποσό μπαίνει στον λογαριασμό αμέσως κατάσχεται.\nΜε τη ρύθμιση που προωθείται, εάν ο φορολογούμενος υπαχθεί στην πάγια ρύθμιση και ξεκινήσει να πληρώνει τις μηνιαίες δόσεις θα ανακτήσει σταδιακά τον έλεγχο του λογαριασμού του.\nΜε την πληρωμή της πρώτης δόσης και με την καταβολή 750 ευρώ που προβλέπεται στο παράδειγμα θα έχει τη δυνατότητα να κινήσει ποσό ύψους 2.250 ή 3.000 ευρώ.\nΠαράταση ώς τα τέλη του 2019 για την αναστολή πληρωμής οφειλών των πυρόπληκτων\nΝέα παράταση μέχρι το τέλος του 2019 για την καταβολή βεβαιωμένων και ρυθμισμένων οφειλών και αναστολή πληρωμής των οφειλών των πληγέντων από τις πυρκαγιές στις 23-24 Ιουλίου 2018 και απαλλαγή καταβολής του ΕΝΦΙΑ.\nΜε τροπολογία που κατέθεσε η υφυπουργός Οικονομικών, Κατερίνα Παπανάτσιου, και ψηφίστηκε την Πέμπτη το βράδυ, προβλέπεται ότι η παράταση μέχρι 31/12/2019 αφορά τα πρόσωπα που είτε υπέστησαν σωματική βλάβη οι ίδιοι ή οι σύζυγοί τους ή οι συγγενείς τους ως β’ βαθμό είτε απώλεσαν σύζυγο ή και συγγενή μέχρι β' βαθμού ή υπέστησαν υλικές ζημιές στην ακίνητη περιουσία τους.\nΕπίσης, ώς την ίδια ημερομηνία δεν επιβάλλονται κατασχέσεις λογαριασμών σε πιστωτικά ιδρύματα και σε ιδρύματα πληρωμών και αίρονται τυχόν επιβληθείσες.\nΜε το δεύτερο άρθρο, ορίζεται ότι την απαλλαγή από την καταβολή του ΕΝΦΙΑ έτους 2018 δικαιούνται όσοι πληγέντες έχουν Δελτία Επανελέγχου του υπουργείου Υποδομών και Μεταφορών που εκδόθηκαν ή θα εκδοθούν μέχρι και τις 28/2/2019 και όχι μέχρι 27/9/2018, όπως ίσχυε μέχρι τώρα.


Αρχική/TECH/Ένα ευρωπαϊκό χωριό στη Σελήνη ως το 2030\nΕίναι γνωστό εδώ και καιρό ότι ο Ευρωπαϊκός Οργανισμός Διαστήματος (ESA) σκοπεύει να χτίσει στη Σελήνη εγκαταστάσεις στις οποίες θα μπορούν να φιλοξενηθούν άνθρωποι. Πριν μερικές ημέρες ανακοινώθηκε ότι οι εγκαταστάσεις αυτές θα είναι έτοιμες να κατοικηθούν μέχρι το 2030.\nΌπως δήλωσε ο Γενικός Διευθυντής του Οργανισμού, Johann-Dietrich Wörner οι εγκαταστάσεις δεν θα φιλοξενούν μόνο αστροναύτες και ειδικούς επιστήμονες, αλλά και τουρίστες του διαστήματος. Σε λιγότερο από δεκαπέντε χρόνια λοιπόν εκτός από ενοικιαζόμενο στις Κυκλάδες, ενδέχεται να αναζητούμε και οίκημα για να μείνουμε στη Σελήνη.\nΟι επιστήμονες της ESA παρουσιάζουν το όραμά τους για το χωριό στη Σελήνη στο ακόλουθο βίντεο:\nΣπίτια από 3D εκτυπωτές\nΟι ανακοινώσεις έγιναν στα πλαίσια του 32ου συμποσίου της ESA στην Ολλανδία, αλλά δεν περιορίστηκαν σε διακηρύξεις. Ο επικεφαλής του Οργανισμού αποκάλυψε συγκεκριμένες λεπτομέρειες του φιλόδοξου σχεδίου τους.\nΑναφέρθηκε για παράδειγμα στον τρόπο κατασκευής των οικημάτων, μέσω ειδικών 3D εκτυπωτών που θα στείλουν στη Σελήνη με πυραύλους. Οι γιγάντιοι printers θα έχουν τη δυνατότητα κατασκευής κτιρίων με ρυθμό 3,5 μέτρων την ώρα, κάτι που συνεπάγεται την «εκτύπωση» ενός ολόκληρου κτιρίου σε λιγότερο από μία εβδομάδα. Σε μεγάλο ποσοστό θα αξιοποιούν σεληνιακά υλικά όπως νερό, ορυκτά και μέταλλα.\nΗ χωρητικότητα του χωριού αρχικά θα περιορίζεται στους 200 κατοίκους, αλλά γρήγορα θα αυξηθεί, καθώς θα είναι ευκολότερη η κατασκευή νέων οικημάτων. Βασικός στόχος είναι να φιλοξενηθούν και πολίτες, που θα επιθυμούν να ταξιδέψουν στον δορυφόρου της Γης και να βιώσουν τη μοναδική αυτή εμπειρία.\nΠροφανώς η επιχείρηση αποίκησης της Σελήνης δεν είναι εύκολη, ούτε ακίνδυνη. Μεταξύ των αυτονόητων κινδύνων περιλαμβάνεται η κοσμική και ηλιακή ακτινοβολία, οι μετεωρίτες, αλλά και οι ακραίες θερμοκρασίες που αναπτύσσονται σε αρκετές περιοχές του φυσικού μας δορυφόρου.\nΑυτός είναι και ο λόγος που οι ειδικοί της ESA επέλεξαν συγκεκριμένες τοποθεσίες για το χτίσιμο του χωριού. Ως ιδανικότερη αναδείχτηκε ένα οροπέδιο στον Νότιο Πόλο της Σελήνης, όπου επικρατεί έντονη ηλιοφάνεια. Με αυτό τον τρόπο θα μπορούν να τροφοδοτούνται με ενέργεια οι κατοικίες, οι οποίες θα εξοπλίζονται με ηλιακά πάνελ.\nΜε το βλέμμα στο Άρη\nΟ Wörner παρουσιάζοντας τα σχέδια του Οργανισμού αναφέρθηκε εκτενώς στη διακηρυγμένη πρόθεση της ESA να φτάσει στον Άρη. Ισχυρίστηκε μάλιστα ότι το σχέδιο θα διευκολυνθεί τα μέγιστα από τη δημιουργία της βάσης, αφού οι συνθήκες μηδενικής βαρύτητας θα επιτρέπουν την ταχύτερη μετάβαση στον κόκκινο πλανήτη. Υπολόγισε μάλιστα ότι το κόστος αποστολής ανθρώπων στον Άρη μπορεί να μειωθεί με αυτό τον τρόπο κατά 10 δισ. ευρώ ετησίως.\nΣε μια αποστροφή της ομιλίας του μάλιστα ο Γενικός Διευθυντής του Οργανισμού ανέφερε: «Δεν μπορώ να θεωρήσω τον Άρη ως τον απώτερο στόχο του ανθρώπου. Δηλώνω βέβαιος ότι μπορούμε να φτάσουμε πολύ πιο μακριά».\nΗ ESA είναι ένας διακρατικός οργανισμός ιδρύθηκε το 1975 με στόχο την υλοποίηση ενός ενιαίου διαστημικού προγράμματος από όλες τις ευρωπαϊκές χώρες. Σήμερα διαθέτει 22 μέλη, μεταξύ των οποίων και η Ελλάδα.


ClockSound | She Past Away w/ Bragolin - Live @ Temple, Athens\nShe Past Away w/ Bragolin - Live @ Temple, Athens\nΣε ένα κατάμεστο Temple, οι She Past Away έπαιξαν για για όσους πέρασαν την είσοδό του το βράδυ της Παρασκευής παλιά και νέα τραγούδια. Δεν φοβήθηκαν να συμπεριλάβουν στο setlist τους αρκετό καινούριο υλικό, το οποίο ο κόσμος δέχτηκε με ενθουσιασμό. Η Αθήνα είναι άλλωστε μια πόλη που τους αγαπά, αποτελεί λοιπόν ασφαλές περιβάλλον για να παρουσιάσει το δίδυμο κομμάτια που συμπεριλαμβάνονται στην επερχόμενη κυκλοφορία του.\nΌταν φτάσαμε στο Temple, ο χώρος ήταν ήδη ασφυκτικά γεμάτος και στην σκηνή βρισκόταν το εναρκτήριο συγκρότημα της βραδιάς, οι Bragolin. Οι Bragolin είναι το ντουέτο των Edwin van der Velde και Maria Karssenberg και κατάγονται από την Ουτρέχτη της Ολλανδίας. Μόλις πέρσι κυκλοφόρησε από την Young and Cold Records το ντεμπoύτο album τους με τίτλο ‘I Saw Nothing Good So I Left’. Ενώ όμως το album διαθέτει και ατμόσφαιρα, και συνθέσεις, οι Bragolin δεν κατάφεραν να μας μεταφέρουν τίποτα από τα δύο το βράδυ της Παρασκευής.\nΟι δύο κιθάρες που παίζουν και τα δύο μέλη του συγκροτήματος μαζί με τα πλήκτρα της Karssenberg δεν αναπαρήγαγαν την ενδιαφέρουσα ισορροπία shoe gaze και dark-wave που υπάρχει στον δίσκο, αλλά ένα αποτέλεσμα στατικό και επίπεδο. Οι ίδιοι φαινόντουσαν κάπως υπερβολικά συγκρατημένοι, ίσως αγχωμένοι. Η εναλλαγή μεταξύ των δύο στις φωνές λειτουργεί καλά σκηνικά, ωστόσο, τα ίδια τα φωνητικά ήταν και το μεγαλύτερο ίσως πρόβλημα της εμφάνισης τους. Ξερά, χωρίς βάθος, ακούγονταν ξεκομμένα από τις συνθέσεις, σαμποτάροντας οποιαδήποτε ατμόσφαιρα θα μπορούσε να δημιουργηθεί. Καθώς πρόκειται για μια καινούρια μπάντα, που δεν έχει προλάβει να αποκτήσει εμπειρία, διαθέτει όμως καλά τραγούδια, περιμένουμε να δουλέψουν περισσότερο τον ήχο τους και την σκηνική τους παρουσία.\nPhoto by Marilia Fotopoulou\nΣειρά να ανέβουν στην σκηνή είχαν οι headliners της βραδιάς She Past Away και μπορώ να πω ότι η ανησυχία μου σχετικά με τον ήχο που θα είχαν, είχε αυξηθεί μετά τους Bragolin που προηγήθηκαν. Άδικα από ότι έμενε να αποδειχθεί. Το ντουέτο άνοιξε την συναυλία με ένα ορχηστρικό κομμάτι, το İçe Kapanış II, δημιουργώντας εξαρχής την κατάλληλη ατμόσφαιρα για να μας μεταφέρει στον κόσμο του, χτίζοντας την με τρόπο μεθοδικό και σίγουρο, αλλά ταυτόχρονα στιγμιαίο και αδιαμφισβήτητο. Στην συνέχεια, μας πρόσφερε ένα μίγμα κομματιών από τους δύο προηγούμενους δίσκους του, στο οποίο πρόσθεσε τραγούδια που θα συμπεριλαμβάνονται στο νέο του album, το οποίο πρόκειται να κυκλοφορήσει σύντομα.\nOι She Past Away έχουν το προνόμιο να διαθέτουν αρκετά τραγούδια τα οποία είναι αυτό που αποκαλούμε hits, ένα προνόμιο το οποίο οι ίδιοι δημιούργησαν για τους εαυτούς τους, αφού οι ίδιοι είναι υπεύθυνοι για τις συνθέσεις τους. Ακόμα παραπάνω όμως, στις ζωντανές τους εμφανίσεις, αντιμετωπίζουν αυτό το προνόμιο με σεβασμό, προσοχή και χωρίς αλαζονεία.\nΈτσι, έχουν φροντίσει να φτιάξουν έναν live ήχο, ο οποίος ενισχύει, υποστηρίζει και τρέφει τα καλά τραγούδια. Ο τρόπος που τα είχαν τοποθετήσει στην διάρκεια της βραδιάς ήταν επίσης καίριος. Μετά την μέση του gig μας σέρβιραν ένα σερί από τα πιο δυνατά τους κομμάτια, με τα Asimilasyon, Ritüel, Kasvetli Kutlama και Ruh να διαδέχονται το ένα το άλλο, καταλήγοντας στο Monoton.\nΟι αντιδράσεις του κοινού ήταν ενθουσιώδεις, δημιουργώντας μια εορταστική, σχεδόν θριαμβευτική ατμόσφαιρα. Εξίσου θερμή όμως ήταν η υποδοχή του κόσμου και στο Disko Anksiyete που είχε προηγηθεί και στο Durdu Dünya που ακολούθησε, δύο τραγούδια από τον επερχόμενο δίσκο. Ειδικά στο Disko Anksiyete, το κοινό αντέδρασε σαν να πρόκειται για ένα τραγούδι αγαπημένο από παλιά, προμηνύοντας ότι και ο νέος δίσκος προορίζεται για επιτυχία.\nΜε αυτόν τον δίσκο, το ντουέτο από την Τουρκία (που όμως πλέον έχει ως βάση του την Βαρκελώνη και την Αθήνα), κάνει αρκετά βήματα προς έναν ήχο πιο σύγχρονο και σφιχτό, χωρίς όμως να εγκαταλείπει κανένα από τα στοιχεία της σκοτεινής μελαγχολίας και ζοφερότητας που το έκαναν δημοφιλές. Αντίθετα, ενσωματώνει στον 80's χαρακτηριστικό του ήχο νεο-ρετρό καθαριστικά riffs.\nΚάτι τέτοιο φάνηκε από την ζωντανή τους εμφάνιση στο Temple στις 25 Μαϊου. Στην βαθιά, επιβλητική φωνή του Volkan, προστίθoνταν τα ατμοσφαιρικά αλλά φρέσκα synths του Doruk για να συνδυαστούν με κιθαριστικά μοτίβα καθαρά και νευρώδη. Οι ίδιοι οι Volkan και Doruk, ως σκηνικές παρουσίες, υποστήριζαν απόλυτα το όλο εγχείρημα.\nΕνθουσιώδεις αλλά συγκεντρωμένοι, φιλικοί αλλά απρόσιτοι, συγκρατημένοι στην κίνηση τους αλλά εκφραστικοί, μελαγχολικοί αλλά χαρούμενοι, ξέρουν καλά να καλλιεργούν τις αντιφάσεις που δημιουργούν το μυστήριο. Ακόμα παραπάνω και στην ουσία του πράγματος, οι She Past Away, μολονότι εντάσσονται σε ένα είδος που είναι straight-forward, τα στοιχεία με τα οποία το διανθίζουν είναι αυτά που κάνουν την μουσική τους ενδιαφέρουσα.\nΑπό το live της Παρασκευής, φάνηκε ότι είναι πρόθυμοι να ενσωματώσουν ακόμα περισσότερα τέτοια στοιχεία στον ήχο τους, βουτώντας στο παρόν ενώ παράλληλα μένουν πιστοί στην αγάπη τους για το παρελθόν.\nΟι She Past Away μας αποχαιρέτησαν μετά από το encore που έκλεισε με το Hayaller?.\nΈνα live που μας έδειξε ότι συναίσθημα και επαγγελματισμός μπορούν να τα πάνε μια χαρά μεταξύ τους και ότι πάντα υπάρχει χώρος για να προχωρήσει μια μπάντα προς τα εμπρός, ανεξάρτητα από genre. Αναμένουμε το Disko Anksiyete που κυκλοφορεί 14 Ιουλίου.\nVenue: Temple, Athens\nHosted by: Temple Productions & Fabrika Rec\nPhotos by G. Krikos Photography, Marilia Fotopoulou\n03/06/2019 | Author: Anna Lefka\nNews: Lebanon Hanover, She Past Away & Selofan στο Fabrika Fest Athens στις 11 Μαΐου\n03/05/2018 | Author: Sevi Stavrianakoy READ MORE\nH Fabrika Records είναι μια δισκογραφική εταιρία που γεννήθηκε το 2011 στην Αθήνα και αρέσκεται σε καλλιτέχνες εκτός νόρμας, αντισυμβατικούς και σκοτεινούς. Έχει συνεργαστεί με εγχώριες και μη μπάντες, όπως τους δικούς μας Regressverbot ή τους δίχως μόνιμη βάση Lebanon Hanover, που βαδίζουν σε ένα πιο new wave και minimal ...


Lockdown Αυστρία: Μειώνει τη διάθεση κατά τη διάρκεια αυτής της εορταστικής περιόδου | healthweb.gr\nLockdown Αυστρία: Μειώνει τη διάθεση κατά τη διάρκεια αυτής της εορταστικής περιόδου\nαπο Γεωργία Σκιτζή 23.11.2021 | 06:30\nHealthweb.gr / Πολιτική Υγείας / Lockdown Αυστρία: Μειώνει τη διάθεση κατά τη διάρκεια αυτής της εορταστικής περιόδου\nΗ Sophie Souffle, η οποία πουλά ανακυκλωμένα κοσμήματα σε αγορές όλον τον χρόνο, είπε ότι βγάζει τα περισσότερα από τα χρήματά της κατά την περίοδο των έξι εβδομάδων της χριστουγεννιάτικης αγοράς. Οποιαδήποτε υποσχεθείσα βοήθεια από την κυβέρνηση θα είναι αρκετή για να τα βγάλουμε πέρα, είπε, «αλλά δεν θα είναι αρκετή για να επενδύσουμε για μελλοντικές επιχειρήσεις».\nLockdown Αυστρία: Η Αυστρία έχει ένα από τα χαμηλότερα ποσοστά εμβολιασμού στη Δυτική Ευρώπη Associated Press. Οι Αυστριακοί απολάμβαναν ένα τελευταίο ζεστό κρασί σε γεμάτες χριστουγεννιάτικες αγορές πριν πέσει η αυλαία της εορταστικής περιόδου που μόλις ξεκινούσε, βυθίζοντας τη χώρα που έδωσε στον κόσμο «Σιωπηλή Νύχτα» στο τέταρτο lockdown αυτής της πανδημίας τη Δευτέρα. Η πρωτεύουσα, η Βιέννη, ξύπνησε θορυβώδης από τους νέους περιορισμούς, με τους ανθρώπους να πηγαίνουν στη δουλειά, να φέρουν παιδιά στο σχολείο ή να ασκούνται σε εξωτερικούς χώρους, λίγο πολύ ως συνήθως.\nΑυτό δεν ήταν το δρακόντειο lockdown της αυγής της πανδημίας το 2020, όταν οι κινήσεις παρακολουθούνταν αυστηρά και αποθαρρύνονταν. Τα αυτοκίνητα της αστυνομίας κυκλοφόρησαν, σύμφωνα με τις κυβερνητικές υποσχέσεις για ενίσχυση των ελέγχων, αλλά δεν γίνονταν επιτόπιοι έλεγχοι.\n«Είμαι ιδιαίτερα ενοχλημένος από το lockdown», είπε ο Georg Huber, ένας δικηγόρος καθ’ οδόν προς το γραφείο. «Θα έπρεπε να είχε γίνει περισσότερη έρευνα το καλοκαίρι, δεν ξέρω. Κάποιος έπρεπε να είχε εφαρμόσει έναν υποχρεωτικό εμβολιασμό το καλοκαίρι, όταν αποδείχθηκε ότι δεν θα ήταν αρκετό να ελπίζουμε ότι οι άνθρωποι θα φτάσουν εκεί χωρίς κανέναν εξαναγκασμό. Νομίζω ότι η κυβέρνηση απλώς κοιμήθηκε».\nΗ Αυστρία έχει ένα από τα χαμηλότερα ποσοστά εμβολιασμού στη Δυτική Ευρώπη, με περίπου το 66% του πληθυσμού των 8,9 εκατομμυρίων ανθρώπων εμβολιασμένο.\nΥπάρχει μια φωνητική μειοψηφία που αρνείται να εμβολιαστεί.\nΗ κυβέρνηση ανακοίνωσε το lockdown σε εθνικό επίπεδο την Παρασκευή, καθώς ο μέσος ημερήσιος θάνατος τριπλασιάστηκε τις τελευταίες εβδομάδες και τα νοσοκομεία στις σκληρά πληγείσες πολιτείες προειδοποίησαν ότι οι δυνατότητες των ΜΕΘ πλήττονται κατάφωρα.\nΟι ανανεωμένοι περιορισμοί θα ισχύσουν για τουλάχιστον 10 ημέρες, αλλά είναι πιθανό να παραταθούν για άλλες 10, μετά από τις οποίες η κυβέρνηση έχει υποδείξει σχέδια για άνοιγμα, ώστε οι Αυστριακοί να μπορούν να γιορτάσουν κανονικά τα Χριστούγεννα.\nΟι περιορισμοί πάντως θα παραμείνουν για τους ανεμβολίαστους. Από τη Δευτέρα, οι άνθρωποι μπορούν να εγκαταλείψουν τα σπίτια τους μόνο για συγκεκριμένους λόγους, όπως αγορά ειδών παντοπωλείου, μετάβαση στον γιατρό ή άσκηση.\nΤα νηπιαγωγεία και τα σχολεία θα παραμείνουν ανοιχτά για όσους τα χρειάζονται, αλλά ζητήθηκε από όλους τους γονείς να κρατήσουν τα παιδιά τους στο σπίτι αν είναι δυνατόν.\nΟ υπουργός Υγείας Wolfgang Mueckstein είπε ότι το lockdown ήταν απαραίτητο για να μειωθεί ο αριθμός των νέων καθημερινών λοιμώξεων, οι οποίες έχουν εκτοξευθεί σε έως και 15.000 την ημέρα, και για να μειωθεί ο αριθμός των ασθενών με ιούς στην εντατική θεραπεία, επί του παρόντος στους 531. Αλλά πάνω από όλα , είπε, χρειαζόταν για να φέρει ανακούφιση «στους ανθρώπους που εργάζονται σε αυτόν τον τομέα, τους νοσηλευτές και τους γιατρούς που δεν αντέχουν άλλο». “Είναι μια κατάσταση όπου πρέπει να αντιδράσουμε τώρα. Ο μόνος τρόπος είναι με ένα lockdown, μια σχετικά δύσκολη μέθοδος, να χαμηλώσουμε τους αριθμούς με ένα ξύλινο σφυρί”, είπε ο Mueckstein στο εθνικό ραδιοτηλεοπτικό δίκτυο ORF το βράδυ της Κυριακής. Πολιτικοί αναλυτές λένε ότι η κυβέρνηση δεν κοινοποίησε αποτελεσματικά την αναγκαιότητα των εμβολιασμών αρκετά νωρίς και ότι πολλοί Αυστριακοί δεν πήραν την εκστρατεία αρκετά σοβαρά αφού ο πρώην καγκελάριος Σεμπάστιαν Κουρτς κήρυξε το τέλος της πανδημίας το περασμένο καλοκαίρι.\nΟ Kurz αναγκάστηκε να φύγει λόγω ενός σκανδάλου διαφθοράς τον περασμένο μήνα, και αντικαταστάθηκε από τον υπουργό Εξωτερικών, Alexander Schallenberg, ο οποίος μέσα σε μια εβδομάδα επέκτεινε το αμφιλεγόμενο lockdown για τους μη εμβολιασμένους σε ένα lockdown για όλους.\nΟ Schallenberg έχει επίσης δεσμευτεί να καταστήσει υποχρεωτικούς τους εμβολιασμούς έως την 1η Φεβρουαρίου, με λεπτομέρειες που δεν έχουν ακόμη διευκρινιστεί.\nΟι ειδικοί εικάζουν ότι θα μπορούσε να περιοριστεί σε ορισμένες ηλικιακές ομάδες ή ακόμη και να συνδεθεί με την απασχόληση, όπως έκανε η Ιταλία.\nΣτην Ιταλία, απαιτούνται δελτία υγείας για την πρόσβαση σε χώρους εργασίας και μπορούν να ληφθούν με αρνητικό τεστ για 48 ώρες επιπλέον του εμβολιασμού ή απόδειξης ανάρρωσης από τον ιό.\nΤην παραμονή του τελευταίου lockdown στην Αυστρία, ο κόσμος συνέρρευσε στις χριστουγεννιάτικες αγορές για μια τελευταία νύχτα δημόσιας συναναστροφής και πολλοί πέρασαν το Σαββατοκύριακο κάνοντας τα ψώνια των διακοπών πριν κλείσουν τα καταστήματα.\nΟ Αυστριακός Εμπορικός Σύλλογος ανέφερε ότι οι πωλήσεις αυξήθηκαν κατά 15% το Σάββατο, όταν δημιουργήθηκαν γραμμές για να επωφεληθούν από τις προσφορές της «Μαύρης Παρασκευής», σε σύγκριση με την ίδια μέρα το 2019, πριν από την πανδημία. Αλλά πολλοί φοβήθηκαν ότι η ενίσχυση της τελευταίας στιγμής δεν θα ήταν αρκετή για να σώσει την εποχή για τις επιχειρήσεις που βασίζονται στην περίοδο των διακοπών.\nΗ Sophie Souffle, η οποία πουλά ανακυκλωμένα κοσμήματα σε αγορές όλον τον χρόνο, είπε ότι βγάζει τα περισσότερα από τα χρήματά της κατά την περίοδο των έξι εβδομάδων της χριστουγεννιάτικης αγοράς. Οποιαδήποτε υποσχεθείσα βοήθεια από την κυβέρνηση θα είναι αρκετή για να τα βγάλουμε πέρα, είπε, «αλλά δεν θα είναι αρκετή για να επενδύσουμε για μελλοντικές επιχειρήσεις». Κοίταξε τριγύρω καθώς οι άνθρωποι έτρεχαν σε κερκίδες, κοιτάζοντας περισσότερο τα εμπορεύματα παρά αγοράζοντάς τα και συγκεντρώνονταν σε μικρές ομάδες για να απολαύσουν τη συντροφιά άλλων προτού περιοριστούν οι συγκεντρώσεις. Ένιωθε περισσότερη απόγνωση παρά πνεύμα διακοπών. «Η διάθεση είναι προ-αποκαλυπτική», είπε.\nΚαθολικό lockdown και υποχρεωτικός εμβολιασμός στην Αυστρία για να ανακοπεί το 4ο κύμα\nΗ Αυστρία θέτει σε lockdown εκατομμύρια μη πλήρως εμβολιασμένους κατά του κορωνοϊού από τη Δευτέρα\nΗ αστυνομία αντιμετώπισε διαδηλωτές στη Χάγη καθώς ο Ολλανδός πρωθυπουργός ανακοίνωσε νέο μερικό "lockdown"


Μάκης Παπαδόπουλος: Καλωσορίζω τη Δήμητρα Κουνάκου στην ομάδα μας στο Συμβούλιο της Κοινότητας Καβάλας - Nownews.gr\n22 Οκτωβρίου, 2021, 6:31 πμ\nΑρχική ΚΑΒΑΛΑ Μάκης Παπαδόπουλος: Καλωσορίζω τη Δήμητρα Κουνάκου στην ομάδα μας στο Συμβούλιο της...\nΜάκης Παπαδόπουλος: Καλωσορίζω τη Δήμητρα Κουνάκου στην ομάδα μας στο Συμβούλιο της Κοινότητας Καβάλας\nΘέλω να καλωσορίσω την Δήμητρα Κουνάκου στην ομάδα της παράταξής μας στο Συμβούλιο της Κοινότητας Καβάλας.\nΑπό σήμερα αναλαμβάνει και επισήμως τα νέα της καθήκοντα.\nΤης εύχομαι καλή θητεία και είμαι σίγουρος ότι με τη συμμετοχή της θα συνεισφέρει θετικά στις δράσεις και τις αποφάσεις της Κοινότητας Καβάλας.\nΤέλος, θέλω να ευχαριστήσω την Ντέπυ Μαυρίδου για τη μέχρι τώρα συνεισφορά της και να της ευχηθώ τα καλύτερα στις νέες υποχρεώσεις που ανέλαβε.\nΠροηγούμενο άρθροΚορονοϊός – Σαρηγιάννης: Πότε αναμένεται κορύφωση των κρουσμάτων – Πότε θα έρθει η αποκλιμάκωση\nΕπόμενο άρθροΚορονοϊός: “Μαύρα” ρεκόρ με 4.340 νέα κρούσματα και 741 διασωληνωμένους – 72 νεκροί σε 24 ώρες


ΠΟΔΟΣΦΑΙΡΙΚΗ ΟΜΑΔΑ ΕΚΠΑΙΔΕΥΤΙΚΩΝ Π.Ε.Ν. ΚΑΒΑΛΑΣ: ΚΑΒΆΛΑ - ΗΜΑΘΙΑ 2-0\nΤην πρώτη μας νίκη στα 17α Ακριτίδεια πέτυχε η Καβάλα, χθες Πέμπτη 26,6,2014, επί της ομάδας των συναδέλφων της Ημαθίας με σκορ 2-0 (ημίχρονο 1-0). Ο αγώνας έγινε για την 3η αγωνιστική. Το 1-0 έκανε με κοντινό πλασέ ο Κρυστάλλης από "ριμπάουντ" που πήρε από εκτέλεση φάουλ του Νάκα πάνω στο τείχος. Το 2-0 ο Λυσσαρίδης από πάσα πάλι του Νάκα. Η ομάδα της Βέροιας πάτησε καλά στο γήπεδο, ήταν καλά οργανωμένη, απλώθηκε όσο μπορούσε, είχε ευκαιρίες αλλά δεν ευτύχησε να σκοράρει. Εμείς αντίθετα, σε σχέση με το πρωινό μας παιχνίδι ήμασταν ουσιαστικοί στην τελική μας προσπάθεια και αποτελεσματικοί.\n**Έκανε εντύπωση στο γράφοντα η φιλοσοφία της ομάδας της Ημαθίας: κατέβηκαν να παίξουν και να το διασκεδάσουν. Χωρίς σκληρά ή αντιαθλητικά μαρκαρίσματα, με σεβασμό στον αντίπαλο- συμπαίκτη και στην ουσία του θεσμού που όλοι βρεθήκαμε στην Πρέβεζα να υπηρετήσουμε, δικαίως έχουν την τιμή να ονομάζεται ο θεσμός από το όνομα του ΑΚΡΙΤΊΔΗ από την Ημαθία, που τον οραματίστηκε και τον ενσάρκωσε: ΤΟ ΠΟΔΌΣΦΑΙΡΟ- Ο ΑΘΛΗΤΙΣΜΌΣ να μας φέρει πιο κοντά ως ΣΥΝΑΔΕΛΦΟΥΣ.\n***Παίξαμε με τους Οικονομίδη, Νικολάου, Σάμιο, Σμάλη, Χουλιάρα, Μαδεμτζίδη, Μόσχου, Κρυστάλλη, Λεπίδα, Μιχαηλίδη και Νάκα. Αλλαγές οι Γερομάρκος, Βενέτης, Λυσσαρίδης, Αρβανιτόπουλος. Ο τελευταίος μάλιστα για όσο έπαιξε είχε το περιβραχιόνιο του αρχηγού αφού αντί κατέστησε το Λεπίδα.\n*Ευχαριστούμε το Γιώργο Λεπίδα, που ήρθε σχεδόν αυθημερόν τόσα χιλιόμετρα με το αμάξι του, έπαιξε δυο παιχνίδια και γύρισε πίσω μιας και τον πιέζουν ανυπέρβλητες επαγγελματικές υποχρεώσεις.\n** "Ένα ευχαριστώ είναι πολύ λίγο" για την υπέροχη κερκίδα που δημιουργούν σε κάθε παιχνίδι τα γυναικόπαιδά μας. Ό, τι κάνουμε στο γήπεδο, είναι εξαιρετικά αφιερωμένο σε σας.\nΑναρτήθηκε από Ποδοσφαιρική Ομάδα Δασκάλων Καβάλας στις 2:06 π.μ.


Απίστευτο κι όμως αληθινό: Ο Τσώρτσιλ πίστευε στους... εξωγήινους! | ΤΟ ΠΟΝΤΙΚΙ\nΤελεσίγραφο ΗΠΑ για το ΝΑΤΟ: Ή αυξάνετε τις αμυντικές δαπάνες ή εμείς «οπισθοχωρούμε»\n15.2.2017 / ΤΟ ΠΟΝΤΙΚΙ WEB\nΟ Ουίνστον Τσώρτσιλ δεν νοιαζόταν μόνο με ποιό τρόπο η Βρετανία και γενικότερα η δημοκρατική Δύση θα νικήσει τη ναζιστική Γερμανία. Ενδιαφερόταν επίσης για το αν υπάρχει εξωγήινη ζωή σε άλλους πλανήτες, όπως αποκαλύπτει ένα εντυπωσιακό ανέκδοτο και άγνωστο έως τώρα δοκίμιό του, που ήλθε στο φως και φέρει τον τίτλο «Είμαστε μόνοι στο σύμπαν;»\nΕν συντομία, η απάντηση του Ουίνστον Τσώρτσιλ είναι ότι, με δεδομένη την απεραντοσύνη του σύμπαντος, είναι δύσκολο να πιστέψει κανείς πως οι άνθρωποι αποτελούν κάτι το μοναδικό, αν μη τι άλλο επειδή εγγενώς η ζωή έχει την τάση να πολλαπλασιάζεται και να επεκτείνεται.\nΣτην δεκαετία του ’80 και αφού στο μεταξύ το κείμενο είχε μείνει για χρόνια στα χέρια του εκδότη του Τσώρτσιλ, το δοκίμιο μεταφέρθηκε μαζί με πολλά άλλα γραφτά του στο Εθνικό Μουσείο Τσώρτσιλ στο Φούλτον του Μισούρι των ΗΠΑ, όπου καταχωνιάσθηκε και ξεχάσθηκε. Ώσπου, ο νέος διευθυντής του μουσείου Τίμοθι Ράϊλι, το ξέθαψε και το παρέδωσε στον ισραηλοαμερικανό αστροφυσικό και συγγραφέα εκλαϊκευτικών επιστημονικών βιβλίων Μάριο Λίβιο, ο οποίος ανέλαβε να το μελετήσει.\n«Σε μια εποχή που ορισμένοι σημερινοί πολιτικοί απαξιώνουν την επιστήμη, είναι συγκινητικό να θυμόμαστε έναν ηγέτη, ο οποίος ασχολείτο με αυτήν τόσο βαθιά», δήλωσε ο Λίβιο σε σχετικό άρθρο στο περιοδικό "Nature", σε έναν υπαινιγμό που παραπέμπει (και) στον Ντόναλντ Τραμπ.\nΈνας πρώιμος αστροβιολόγος\n«Δεν είμαι τόσο επαρκώς επηρμένος για να θεωρώ ότι ο ήλιος μου είναι ο μόνος που διαθέτει μια οικογένεια πλανητών», γράφει μεταξύ άλλων. Διακινδυνεύει μάλιστα την -σωστή κατά τους σημερινούς επιστήμονες- εκτίμηση ότι ένα μεγάλο ποσοστό αυτών των εξωπλανητών «θα έχουν το σωστό μέγεθος για να κρατήσουν νερό στην επιφάνειά τους και πιθανώς κάποιου είδους ατμόσφαιρα». Ενώ θεωρεί πιθανό ότι μερικοί εξωπλανήτες «θα βρίσκονται στην δέουσα απόσταση από τον μητρικό τους ήλιο, ώστε να διαθέτουν την κατάλληλη θερμοκρασία».\nΈτσι, ήδη πολλές δεκαετίες πριν, ο Τσώρτσιλ αναδεικνύει τη όντως ζωτική σημασία του νερού σε υγρή μορφή και της θερμοκρασίας σε έναν εξωπλανήτη. Άρα, την κατάλληλη απόσταση του πλανήτη από το άστρο του, ούτε πολύ κοντά (ώστε το νερό να βράζει και να εξατμίζεται στο διάστημα), ούτε πολύ μακριά (ώστε το νερό να παγώνει), δηλαδή στη λεγόμενη «φιλόξενη ζώνη», έτσι ώστε να μπορεί να αναπτυχθεί κάποια μορφή ζωής. Επισημαίνει επίσης τη σημασία για ένα πλανήτη να μπορεί να κρατά την ατμόσφαιρά του.\nΌπως εκτιμά ο Τσώρτσιλ, στο ηλιακό μας σύστημα ζωή μπορεί να υπάρχει μόνο στον Άρη και στην Αφροδίτη. Αλλά θεωρεί ότι είναι τόσο μεγάλες οι διαστημικές αποστάσεις, που ίσως ποτέ να μη μπορέσουμε να μάθουμε, αν όντως κάποιοι πλανήτες «φιλοξενούν ζωντανά πλάσματα, ακόμη και φυτά».\nΠροβλέπει πάντως, ότι «μια ημέρα, πιθανώς στο όχι πολύ μακρινό μέλλον, ίσως καταστεί εφικτό να ταξιδέψουμε στο φεγγάρι, ή ακόμη στην Αφροδίτη ή στον Άρη». Από την άλλη, θεωρεί τα ταξίδια σε άλλα άστρα υπερβολικά δύσκολα, καθώς επισημαίνει ότι το κοντινότερο άστρο (Εγγύς του Κενταύρου) απέχει περίπου πέντε έτη φωτός.\nΕν κατακλείδι, όπως λέει, «εγώ τουλάχιστον δεν έχω εντυπωσιασθεί τόσο πολύ από την επιτυχία του πολιτισμού μας εδώ (σ.σ. στη Γη), ώστε να φθάσω στο σημείο να σκεφθώ πως είμαστε το μόνο σημείο σε αυτό το απέραντο σύμπαν που περιέχει ζωντανά, σκεπτόμενα πλάσματα ή ότι είμαστε η υψηλότερη μορφή νοητικής και σωματικής ανάπτυξης που εμφανίσθηκε ποτέ στο απέραντο πεδίο του χώρου και του χρόνου».\nΑπό τους Αρειανούς στους Ναζί\nΤο κείμενο του Τσώρτσιλ είχε γραφεί λίγο μετά τη ραδιοφωνική μετάδοση το 1938 του «Πολέμου των Κόσμων» (προσαρμογή του ομώνυμου μυθιστορήματος του Χ. Τζ. Γουέλς), που είχε δημιουργήσει έναν «πυρετό» στα μέσα ενημέρωσης και στην κοινή γνώμη για τους Αρειανούς και μια πιθανή εισβολή τους.\nΌμως τα επιστημονικά και τεχνολογικά ενδιαφέροντα του Τσώρτσιλ δεν περιορίζονταν στο διάστημα, αλλά εκτείνονταν από την εξέλιξη έως την πυρηνική σύντηξη. Ήδη στα 22 του, ως αξιωματικός του βρετανικού στρατού στην Ινδία το 1896, είχε διαβάσει το αριστούργημα του Δαρβίνου «Για την καταγωγή των ειδών». Στο μεσοπόλεμο καταβρόχθιζε όποια επιστημονική γνώση έπεφτε μπροστά του και δεν δίσταζε να γράφει ο ίδιος σχετικά άρθρα σε εφημερίδες και περιοδικά.\nΈνα μεγάλο μέρος των πληροφοριών του προερχόταν από τις ατελείωτες συζητήσεις με τον γερμανικής καταγωγής στενό φίλο και επιστημονικό σύμβουλό του Φρέντερικ Λίντεμαν, καθηγητή φυσικής του Πανεπιστημίου της Οξφόρδης. Υπήρξε ο πρώτος πρωθυπουργός που προσέλαβε επίσημα έναν επιστημονικό σύμβουλο, τον Λίντεμαν, στην αρχή της δεκαετίας του ’40.\nΧάρη στα πολυσχιδή επιστημονικά-τεχνολογικά ενδιαφέροντα του Τσώρτσιλ, στη διάρκεια του πολέμου, η Βρετανία προχώρησε ταχέως πολλά κρίσιμα προγράμματα, όπως την ανάπτυξη του ραντάρ και της ατομικής βόμβας. Αλλά και μετά τον πόλεμο, ο Τσώρτσιλ ενίσχυσε με γενναία χρηματοδότηση την δημιουργία εργαστηρίων, τηλεσκοπίων και άλλων επιστημονικών υποδομών σε διάφορα πεδία (αστρονομία, γενετική κ.α.).\nΌμως, ήταν αρκετά έξυπνος και ευαίσθητος για να παρατηρήσει κάποτε ότι «χρειαζόμαστε επιστήμονες στον κόσμο, αλλά όχι έναν κόσμο επιστημόνων», έτσι ώστε «η επιστήμη να είναι υπηρέτης και όχι κύριος του ανθρώπου». Η πρόκληση αυτή παραμένει σήμερα πιο επίκαιρη από ποτέ.


Η διεθνώς αναγνωρισμένη ερμηνεύτρια της world jazz Νάνα Σιμόπουλος με την μπάντα της θα βρεθούν στον Κήπο του Μεγάρου για μια μοναδική μουσική εμπειρία. Στις 9 μ.μ.\nO Φοίβος Δεληβοριάς, μαζί με την εκλεκτή παρέα του, συνεχίζει τις εμφανίσεις του Ιουνίου στην Τελευταία Ταράτσα, η οποία κλείνει έναν πολύ επιτυχημένο κύκλο θερινών παραστάσεων. Καλεσμένοι αυτής της Τετάρτης η Ελένη Βιτάλη και ο Ορφέας Περίδης.\nΟ Γιάννης Χαρούλης με νέα τραγούδια και ενορχηστρώσεις είναι έτοιμος για ένα ακόμη καλοκαιρινό μουσικό ταξίδι. Πρώτος σταθμός για φέτος θα είναι το Θέατρο Βράχων «Μελίνα Μερκούρη». Θα δώσει δύο συναυλίες, στις 11 και 12 Ιουνίου.\nΗ διεθνώς αναγνωρισμένη ερμηνεύτρια της world jazz Νάνα Σιμόπουλος, η οποία έχει συνεργαστεί με θρύλους της παγκόσμιας σκηνής, και η μπάντα της θα ταξιδέψουν το αθηναϊκό κοινό μέσα από τις μελωδίες τους, ελληνικές αλλά και από διάφορα μέρη του κόσμου.\nΟι μορφές του παρελθόντος επανέρχονται συχνά στο προσκήνιο της σύγχρονης ζωής, καθώς νέες προσεγγίσεις διευρύνουν τη συνθήκη της αθανασίας του. Η περίπτωση του Αμερικανού ποιητή Γουόλτ Γουίτμαν (1819-1892) υπήρξε σπουδαία και επιδραστική από τον 19ο αιώνα ώς σήμερα, καθώς η κληρονομιά του ταυτίζεται με ζητήματα ελευθερίας και αυτοπροσδιορισμού.\nΤο φωτογραφικό έργο του πρόσφατα εκλιπόντος κορυφαίου φωτορεπόρτερ Γιάννη Μπεχράκη παρουσιάζεται στην Εθνική Βιβλιοθήκη της Ελλάδος, στην έκθεση «Eyewitness» που διοργανώνεται στο πλαίσιο του Athens Photo World.\nΤο «Φουγάρο» εγκαινιάζει την ατομική έκθεση ζωγραφικής της Στέλλας Καπεζάνου με τίτλο «Just a few drops of pink Coppertone». Αναχωρούν πούλμαν από Αθήνα. Εως 1/9. Στις 8.30 μ.μ.


Κριθαράκι (χαλάζιο): Πώς να το θεραπεύσετε γρήγορα - Με Υγεία\nΚριθαράκι (χαλάζιο): Πώς να το θεραπεύσετε γρήγορα\nΑυτό το άρθρο θα σας διδάξει πώς να θεραπεύσετε το κριθαράκι γρήγορα. Τι είναι αυτό στο αριστερό μάτι σας; Μπορεί να ξυπνήσατε με κάποια περίεργη δυσφορία και κοιτάζοντας στον καθρέφτη ήρθαν τα πάνω κάτω.\nΑυτό το άρθρο θα σας διδάξει πώς να θεραπεύσετε το κριθαράκι γρήγορα. Τι είναι αυτό στο αριστερό μάτι σας; Μπορεί να ξυπνήσατε με κάποια περίεργη δυσφορία και κοιτάζοντας στον καθρέφτη ήρθαν τα πάνω κάτω. Έχετε αυτή την πολύ σημαντική συνάντηση σήμερα και το σώμα σας απλά σας έπαιξε ένα βρώμικο παιχνίδι, δημιουργώντας ένα κριθαράκι. Μοιάζει τρομερό, σαν να είχατε πάρει μέρος σε αγώνα μποξ χθες το βράδυ. Μην ανησυχείτε καθόλου.\nΤι προκαλεί το κριθαράκι;\nΤο κριθαράκι προκαλείται από φλεγμονή σε ορισμένους σμηγματογόνους αδένες που βρίσκονται στη βάση των βλεφαρίδων ή στα βλέφαρα (στους αδένες του Zeis, στον αδένα Moll, ή στον μεϊβομιανό αδένα). Συνηθέστερη αιτία του είναι ο πολλαπλασιασμός των βακτηρίων Staphylococcus aureus (σταφυλόκοκκος), αν και άλλα παθογόνα θα μπορούσαν να συμμετέχουν επίσης. Η βλεφαρίτιδα θα μπορούσε να είναι μια άλλη αιτία (χρόνια φλεγμονή των οφθαλμών), καθώς επίσης και οι ορμονικές αλλαγές ή και το άγχος. Η διαδικασία της επούλωσης για να θεραπεύσετε το κριθαράκι θα μπορούσε να διαρκέσει έως και 20 ημέρες. Αν και γενικά δεν είναι μια σοβαρή κατάσταση, μπορεί να είναι πολύ επώδυνη και καθόλου ελκυστική. Εάν το πρόβλημα παραμένει για μεγαλύτερο χρονικό διάστημα από αυτό που περιγράφεται, θα πρέπει να δείτε έναν γιατρό αμέσως. Παρακάτω αναφέρονται τα κυριότερα συμπτώματα, ώστε να μπορείτε να το αναγνωρίσετε αμέσως:\nΔυσφορία ενώ ανοιγοκλείνετε τα μάτια.\nΕρυθρότητα στην πληγείσα περιοχή.\nΈνα αίσθημα φαγούρας, κάψιμο, τσούξιμο, ή πόνος στην πληγείσα περιοχή.\nΑίσθηση ύπαρξης άμμου στο μάτι σας.\nΠρήξιμο στο βλέφαρο.\nΒλεννώδεις εκκρίσεις από τον προσβεβλημένο οφθαλμό.\nΕμφάνιση ενός μικρού κίτρινου ή κόκκινου σημαδιού, παρόμοιου με ένα σπυράκι που είναι έτοιμο να σπάσει.\nΤο επόμενο βήμα είναι να προσδιορίσετε τι είδους κριθαράκι έχετε, το οποίο είναι εύκολο να το κάνετε, διότι αυτό σχετίζεται με την περιοχή του βλεφάρου, όπου το κριθαράκι έχει εμφανιστεί.\nΔιαβάστε και αυτό το άρθρο: Φυσικές τροφές για να καταπολεμήσετε την απώλεια μνήμης\nΕμφανίζεται ως μια κόκκινη φλεγμονή στα σύνορα του βλεφάρου η οποία έχει συνήθως ένα κίτρινο «κεφάλι», παρόμοια με ένα σπυράκι. Τείνει να σπάει αυθόρμητα και να επουλώνεται γρήγορα.\nΕσωτερικό κριθαράκι ή χαλάζιο\nΑυτό είναι ένα απόστημα που βρίσκεται μακριά από το όριο του βλεφάρου το οποίο έχει συνήθως ένα κόκκινο σημείο, παρόμοιο με ένα σπυράκι. Αυτό χρειάζεται περισσότερο χρόνο για να σπάσει και να θεραπευτεί από το εξωτερικό κριθαράκι. Εάν δεν βλέπετε καμία θετική αλλαγή μέσα σε 10 ημέρες θα πρέπει να δείτε έναν γιατρό αμέσως. Σε πολύ σπάνιες περιπτώσεις, το χαλάζιο δεν στραγγίζει επαρκώς και, κατά συνέπεια, αφήνει πίσω του ένα σφαιρίδιο λίπους που πρέπει να αφαιρεθεί ή να αποστραγγιστεί με τομή χειρουργικά. Αυτό πιθανότατα δε συμβαίνει στην περίπτωσή σας, γι ‘αυτό ας ξεκινήσουμε με το να απαλλαγούμε από τον πόνο και τη φλεγμονή βλέποντας αυτούς τους 10 τρόπους για να θεραπεύσετε το κριθαράκι γρήγορα.\nΜια αρχική προειδοποίηση\nΝα θυμάστε πριν θεραπεύσετε το κριθαράκι ότι συνήθως εμφανίζεται ως αποτέλεσμα της έκθεσης σε βακτήρια, οπότε:\nΜην αγγίζετε, πιέζετε, τρίβετε, τσιμπάτε, ή προσπαθείτε να σπάσετε το κριθαράκι σας. Θα μπορούσε έτσι να εξαπλωθεί η μόλυνση, να βλάψει τους δακρυϊκούς αδένες σας ή ακόμα και τα μάτια σας.\nΑυξήστε τα μέτρα υγιεινής σας για να κρατήσετε το βλέφαρο καθαρό και να αποφευχθούν οι μολύνσεις.\nΜην χρησιμοποιείτε μακιγιάζ μέχρι το μάτι να έχει επουλωθεί πλήρως.\nΑποφεύγετε να χρησιμοποιείτε φακούς επαφής διότι θα μπορούσαν να μολυνθούν και να μεταφέρετε τα βακτήρια στο υγιές μάτι σας.\nΕπειδή τα μάτια σχετίζονται άμεσα με το λεμφικό και το κυκλοφορικό σύστημα, συνιστούμε να συμβουλευθείτε γιατρό πριν από τη χρήση κάθε είδους φαρμακευτικής αγωγής. Θα μπορούσε να επηρεάσει τη δομή του ματιού σας και την όραση σας.\nΑνακαλύψτε: Είναι δυνατόν να αφαιρέσετε τα κότσια χωρίς τη χειρουργική επέμβαση;\nΟπότε … πώς μπορείτε να θεραπεύσετε το κριθαράκι γρήγορα;\nΥπάρχουν πολλές φυσικές θεραπείες που μπορούν να ανακουφίσουν τα συμπτώματα σας και να κάνουν το κριθαράκι να εξαφανιστεί, αλλά πάντα να έχετε κατά νου ότι, αν η φλεγμονή και η ερυθρότητα εξαπλώνεται και σε άλλες περιοχές του προσώπου σας, ή εάν διαρκούν για μεγάλο χρονικό διάστημα, θα πρέπει να επικοινωνήσετε αμέσως με το γιατρό σας. Και όπως υποσχεθήκαμε, παρακάτω θα βρείτε 10 θεραπείες για γρήγορη αντιμετώπιση ενάντια στο κριθαράκι:\nΘεραπεία # 1: Ζεστό νερό για να θεραπεύσετε το κριθαράκι\nΑυτή είναι η πιο κοινή θεραπεία. Βράστε ένα λίτρο νερό και αφήστε το να κρυώσει μέχρι να είναι ζεστό ή χλιαρό. Βρέξτε ένα καθαρό πανί με νερό και τοποθετήστε το πάνω από το βλέφαρό σας για 10 λεπτά. Θα πρέπει εκ νέου να υγράνετε το πανί κάθε φορά που κρυώνει. Αυτή η διαδικασία θα βοηθήσει την αποστράγγιση του πύου από το κριθαράκι σας.\nΘεραπεία # 2: Ακακία\nΓια να ανακουφίσετε τον τρομερό πόνο που προκαλεί ένα κριθαράκι, θα μπορούσατε να χρησιμοποιήσετε ακακία. Προσθέστε μια χούφτα φύλλα ακακίας σε δύο φλιτζάνια βραστό νερό. Αφήστε το διάλυμα να κρυώσει ώστε η ουσία του φυτού να μεταφερθεί στο νερό. Όταν το νερό είναι χλιαρό, βρέξτε ένα καθαρό πανί σε αυτό και χρησιμοποιήστε το ως κομπρέσα στον προσβεβλημένο οφθαλμό. Θα πρέπει να συνεχίσετε για 10 λεπτά, όπως ακριβώς και στην προηγούμενη θεραπεία. Μελέτες έχουν δείξει μείωση της φλεγμονής με τη χρήση ακακίας.\nΘεραπεία # 3: Κόλιανδρος\nΜερικοί άνθρωποι λένε ότι αυτή είναι η πιο αποτελεσματική φυσική θεραπεία για την εξάλειψη του χαλαζίου. Κάποιες από τις ωφέλιμες ιδιότητές του μας αναφέρει το Αμερικάνικο Συμβούλιο Βοτανολογίας.\nΒράστε ένα κουταλάκι του γλυκού σπόρους κόλιανδρου σε ένα φλιτζάνι νερό. Περιμένετε για ένα λεπτό μετά το βρασμό. Αφήστε το διάλυμα να κρυώσει, σουρώστε το και χρησιμοποιήστε το για να καθαρίσετε το προσβεβλημένο μάτι τρεις φορές την ημέρα.\nΘεραπεία # 4: Τσάι σε σακουλάκια\nΟι τανίνες που υπάρχουν στα φύλλα του τσαγιού βοηθούν επίσης να θεραπεύσετε το κριθαράκι. Βρέξτε ένα φακελάκι τσαγιού με ζεστό, προηγουμένως βρασμένο νερό και τοποθετήστε το πάνω από το κριθαράκι σας για 10 λεπτά, κάθε μέρα, μέχρι να εξαφανιστεί. Ο επιστήμονας Chung KT μας λέει πως οι αντιμικροβιακές ιδιότητες των τανίνων είναι πλέον αρκετά εδραιωμένες.\nΘεραπεία # 5: Μαϊντανός για να θεραπεύσετε το κριθαράκι\nΡίξτε φύλλα μαϊντανού σε ένα μεγάλο φλιτζάνι βραστό νερό και αυτό θα μειώσει τη φλεγμονή του βλεφάρου και την ευαισθησία. Μουλιάστε τα για 5-10 λεπτά, στραγγίξετε και στη συνέχεια βυθίστε ένα καθαρό πανί σε αυτό. Χρησιμοποιήστε το σαν κομπρέσα μέχρι να κρυώσει. Κάνετε αυτό το πρωί και πριν πάτε για ύπνο το βράδυ. Ο δρ Farzaei MH μας υπενθυμίζει πως έχουν γίνει πολλές μελέτες για τον μαϊντανό οι οποίες έχουν επιβεβαιώσει τις θεραπευτικές του ιδιότητες.\nΘεραπεία # 6: Χαμομήλι\nΠροσθέστε μία χούφτα φύλλα χαμομήλι σε δύο φλιτζάνια βραστό νερό, για να εξαλείψετε το κριθαράκι σας. Σουρώστε το διάλυμα και αφήστε το να κρυώσει λίγο. Όταν το νερό είναι ζεστό αλλά όχι καυτό, βρέξτε ένα καθαρό πανί και τοποθετήστε το πάνω από την πληγείσα περιοχή για 10 λεπτά κάθε μέρα.\nΘεραπεία # 7: Κουρκουμάς\nΟ κουρκουμάς είναι ένα φυσικό αντιβακτηριακό όπως μας λέει ο επιστήμονας R. K. Johri ο οποίος μελέτησε τις ιδιότητές του. Βράστε δύο φλιτζάνια νερό με ένα κουταλάκι του γλυκού κουρκουμά σε σκόνη, μέχρι το υγρό βράσει και να μειώσει τον όγκο του στο μισό. Σουρώστε το διάλυμα με ένα πανί μέχρι να είναι καθαρό και διαυγές. Χρησιμοποιήστε ένα σταγονόμετρο για να ρίξετε 3 σταγόνες και στα δύο μάτια σας, δύο ή τρεις φορές την ημέρα.\nΘεραπεία # 8: Ντομάτα για να θεραπεύσετε το κριθαράκι\nΑυτή η θεραπεία είναι ιδιαίτερα σημαντική για την ανακούφιση του πόνου. Κόψτε φέτες φρέσκιας ντομάτας και τοποθετήστε τις πάνω από την πληγείσα περιοχή για 5 λεπτά, τρεις φορές την ημέρα. Δεν θα μειώσει μόνο τη φλεγμονή, αλλά θα σας προσφέρει επίσης πιο σφριγηλό και όμορφο δέρμα.\nΘεραπεία # 9: Αλόη\nΚόψτε ένα κομμάτι της αλόης κατά μήκος και ανοίξτε το στη μέση. Βρέξτε ένα κομμάτι βαμβάκι στο διαυγές υγρό που εκκρίνει το φυτό και τρίψτε απαλά πάνω από την πληγείσα περιοχή το πρωί και το βράδυ. Στη συνέχεια ξεπλύνετε με χαμομήλι ή ροδόνερο για 3 ή 4 μέρες. Αυτό είναι επίσης καλό όταν τα μάτια σας φαίνονται κουρασμένα, όταν έχετε καταρράκτη, καθώς και για όλα τα είδη φλεγμονής ή μόλυνσης.\nΘεραπεία # 10: Αγγούρι για να θεραπεύσετε το κριθαράκι\nΤο αγγούρι είναι αναζωογονητικό και στυπτικό, χρήσιμο για τις μάσκες προσώπου αλλά και για το κριθαράκι. Κόψτε ένα αγγούρι και τοποθετήστε τις φέτες πάνω από τη μολυσμένη περιοχή για να μειώσετε τη φλεγμονή και τον πόνο. Ο δρ Mukherjee P.K. θεωρεί πως το αγγούρι είναι πολλά υποσχόμενο για την υγεία.\nΝα θυμάστε …\nΤα παιδιά είναι πιο επιρρεπή στο κριθαράκι. Όταν εμφανιστεί κριθαράκι θα πρέπει πάντα να δείτε ένα γιατρό, ακόμη κι αν τώρα ξέρετε πώς να θεραπεύσετε το κριθαράκι γρήγορα, χρησιμοποιώντας τις θεραπείες που προτείνονται σε αυτό το άρθρο. Να θυμάστε πάντα ότι η πρόληψη είναι καλύτερη: κρατήστε τα χέρια σας καθαρά και αποφεύγετε να αγγίζετε τα μάτια σας. Μην χρησιμοποιείτε ερεθιστικές ουσίες στα μάτια σας. Δοκιμάστε τα παραπάνω για να θεραπεύσετε το κριθαράκι!\nΠώς να πλησιάσετε τα παιδιά σας για να τους δώσετε συμβουλές\nΠρέπει να μάθετε πώς να πλησιάσετε τα παιδιά σας για να τους δώσετε συμβουλές. Να μάθετε τον σωστό τρόπο για να προσεγγίζετε τον ψυχισμό των παιδιώ...\nShima, C. R. (2016). Stye. Japanese Journal of Clinical Ophthalmology. https://doi.org/10.1017/CBO9781107415324.004\nThunstrom, V. (2011). Primary eye care. SA Pharmaceutical Journal. https://doi.org/10.1016/B978-0-7020-5194-4.00011-0\nLeffler, C. T., Davenport, B., & Chan, D. (2010). Frequency and seasonal variation of ophthalmology-related internet searches. Canadian Journal of Ophthalmology. https://doi.org/10.3129/i10-022\nHerbal Treatment of Children: Western and Ayurvedic Perspectives. https://books.google.co.in/books?id=63JuCAAAQBAJ&pg=PA175&dq=coriander+seeds+for+edema&hl=en&sa=X&ved=0ahUKEwim7-LchenPAhUKp48KHbH1CgcQ6AEINDAA#v=onepage&q=coriander%20seeds%20for%20edema&f=false\nElectron Physician. 2016 Sep; 8(9): 3024–3031. Published online 2016 Sep 20. A systematic review study of therapeutic effects of Matricaria recuitta chamomile (chamomile). doi: 10.19082/3024\nReview Article | Open Access, Volume 2014 |Article ID 186864 | 12 pages | A Review on Antibacterial, Antiviral, and Antifungal Activity of Curcumin. https://doi.org/10.1155/2014/186864


Τα πλεκτά της Τρίπολης που έφτασαν Αμερική!\nΣτηλες - Et in Arcadia ego\nΌσα φέρνει η καραντίνα... τα στέλνει Αμερική, με χταπόδι διπλής όψης!\nΗ Βασιλική Αγγούρια μένει τα τελευταία 7 χρόνια στην Τρίπολη και εργάζεται σε κατάστημα με ενδύματα. Ήρθε στην πόλη ως φοιτήτρια, αλλά την αγάπησε τόσο πολύ που θέλει να ζήσει για πάντα στην όμορφη Αρκαδία.\n"Την τέχνη του να πλέκω την αγαπούσα πάντα, είναι οικογενειακή υπόθεση που μεταφέρεται από γενιά σε γενιά στις γυναίκες της οικογενείας, δηλαδή εγώ έμαθα να πλέκω από την μαμά μου, η μαμά μου από την γιαγιά μου και πάει λέγοντας. Πολλές φορές θυμάμαι να χάνω συχνά τα κλειδιά μου και να πλέκω ένα γρήγορο τσαντάκι για να τα αποθηκεύσω".\nΌλα ξεκίνησαν από την καραντίνα, ήταν κλειστά τα μαγαζιά, ατελείωτες οι ελεύθερες ώρες και είπα να ξεκινήσω το πλέξιμο.\nΞεκίνησα από πλεκτά ζωάκια, στην συνέχεια έκανα μπρελοκάκια και κατέληξα να πλέκω ολόκληρες κουβέρτες.\nΠολλοί φίλοι μου έλεγαν μα καλά γιατί δεν τα πουλάς, αλλά δεν το είχα σκεφτεί ούτε στα πιο τρελά μου όνειρα.\nΑπευθύνθηκα στην ιστοσελίδα etsy, η οποία είναι ειδική για χειροποίητα προϊόντα για ερασιτέχνες.\nΤην σελίδα μου την ονόμασα AGGOUROUMI, το όνομα το εμπνεύστηκα από το επίθετο μου και την τέχνη που ονομάζεται amigurumi, έτσι γεννήθηκε το aggouroumi.\nΆρχισα να ανεβάζω στα social media φωτογραφίες και βιντεάκια ώστε όποιος θέλει να αγοράσει κάποια προϊόντα να απευθυνθεί στην ιστοσελίδα etsy, και επειδή έχω αρκετούς γνωστούς και συγγενείς στην Αμερική, η μια παραγγελία έφερε την άλλη και τα πλεκτά από την Τρίπολη έφτασαν στην μακρινή Βαλτιμόρη.\nΤην μεγαλύτερη θραύση την έχουν κάνει τα χταπόδια διπλής όψης, από την μια πλευρά είναι χαρούμενα και από την άλλη θυμωμένα.\nΕίναι πολύ διαδεδομένα τον τελευταίο καιρό στα ζευγάρια.\nΌταν οι κοπέλες θέλουν να ζητήσουν κάποιο γλύκισμα από τον αγαπημένο τους τυλίγονται στις κουβέρτες και αφήνουν σε ένα εμφανές σημείο το θυμωμένο χταπόδι, ο αγαπημένος πρέπει να αφήσει τόσα γλυκά ώστε η κοπέλα να γυρίσει το χταπόδι από την χαρούμενη πλευρά.\nΣτόχος μου, είναι να φτιάξω ένα δικό μου eshop με τα χειροποίητα πλεκτά μου, και να διαφημίσουμε μέσα από αυτό την πόλη της καρδιάς μου την Τρίπολη.


Στο σημείο βρίσκονται άνδρες της ασφάλειας καθώς και ιατροδικαστής ενώ λαμβάνονται καταθέσεις από τους γείτονες. Δεν αποκλείεται το σενάριο της ληστείας.\n04 Ιανουαρίου 2020 22:18\nΣε εξέλιξη βρίσκονται έρευνες του τμήματος εγκλημάτων κατά ζωής για ένα φρικτό έγκλημα που έγινε αντιληπτό σήμερα το απόγευμα σε βάρος ενός ρακοσυλλέκτη σε υπόγεια αποθήκη όπου διέμενε επί της οδού Δαβάκη στο Χαϊδάρι.\nΟ άνδρας περίπου 70 ετών εντοπίστηκε μέσα στην αποθήκη δεμένος πισθάγκωνα. Άγνωστα παραμένουν τα κίνητρα της εγκληματικής ενέργειας τα οποία ακόμη και αν ήταν οικονομικά θα ήταν για κάποιο ευτελές ποσό.\nΣτο σημείο βρίσκονται άνδρες της ασφάλειας και ιατροδικαστής και λαμβάνονται καταθέσεις από περιοίκους. Λόγω των συνθηκών που βρέθηκε η σορός τυχόν τραύματα δεν είναι ιδιαίτερα εμφανή και περισσότερο φως για τα ακριβή αίτια θανάτου του αναμένεται να προκύψουν από την νεκροψία - νεκροτομή.


Ελβετία των Άλπεων 5 Ημέρες - Dromeas Travel\nΑπό 469€ ανά person\nΠαιδί 2-12 ετών: 295€ Επιβάρυνση Μονοκλίνου: 180€\nΠτήση για Ελβετία- Σαφχάουζεν (50 χλμ.) - Λουκέρνη(100 χλμ.)\nΣυγκέντρωση στο αεροδρόμιο και πτήση για Ελβετία. Άφιξη και αναχώρηση για την περιήγηση στη Ζυρίχη. Θα δούμε, μεταξύ άλλων, τη Μπανχοφστράσσε με τις μεγάλες τράπεζες και τα μοντέρνα καταστήματα, τον Καθεδρικό Ναό, το ναό Φράουμυνστερ με τα βιτρώ του Σαγκάλ, το Δημαρχείο, την εκκλησία του Αγίου Πέτρου με τον μεγαλύτερο δίσκο ρολογιού στην Ευρώπη, την πλατεία Μυνστερχόφεν με τα διακοσμημένα σπίτια των συντεχνιών και το Λίντερχοφ. Στη συνέχεια, θα εξορμήσουμε προς το Σαφχάουζεν (σύνορα Ελβετίας-Γερμανίας) για να απολαύσουμε τους πιο εντυπωσιακούς σε όγκο νερού καταρράκτες της Ευρώπης. Χρόνος ελεύθερος για να απολαύσουμε το τοπίο και αναχώρηση για την παραμυθένια Λουκέρνη. Τακτοποίηση στο ξενοδοχείο και χρόνος ελεύθερος για πρώτη γνωριμία με την πόλη.\nΛουκέρνη- Όρος Πιλάτους\nΠρωινό και θα γνωρίσουμε την πόλη με τις χρωματιστές προσόψεις των σπιτιών, τα πλακόστρωτα δρομάκια και τις μικρές πλατείες με τα σιντριβάνια. Σπουδαίο αξιοθέατο είναι η ξύλινη σκεπαστή μεσαιωνική γέφυρα Καπελμπρίκε που απεικονίζει την ιστορία της πόλης σε 120 πίνακες ζωγραφισμένους σε ξύλο. Το παλιό Δημαρχείο και το λιθόστρωτο ιστορικό κέντρο δίνουν στην πόλη μια παραμυθένια χροιά. Ελεύθερος χρόνος. Για όσους αντέχουν τις έντονες προκλήσεις και φυσικά… τα ύψη, προτείνουμε να απολαύσουν μια απίστευτη θέα προς τη λίμνη της Λουκέρνης και τα γύρω βουνά από την κορυφή του όρους Πιλάτους, το οποίο είναι επισκέψιμο μέσω τελεφερίκ ή μέσω του πιο απότομου οδοντωτού σιδηρόδρομου στον κόσμο, που κατασκευάστηκε το 1898 και λειτουργεί\nστις ίδιες γραμμές! Χρόνος για καφέ και φωτογραφίες. Επιστροφή στη Λουκέρνη το απόγευμα.\nΛουκέρνη- Chur (Αλπικό τρένο ) (140+140 χλμ.)\nΠρωινό και για όποιον το επιθυμεί, προαιρετικά, θα μεταφερθούμε στον σταθμό του τρένου στο Chur για να επιβιβαστούμε στον τοπικό Αλπικό Σιδηρόδρομο. Ο συρμός αυτός περνά από γκρεμούς, χαράδρες, πάλλευκες χιονισμένες πλαγιές και μεγαλοπρεπή γεφύρια, ώσπου μας φέρνει στο λαμπερό διαμάντι Σαιν Μόριτς, ένα ακόμα διάσημο θέρετρο χειμερινών διακοπών, που θεωρείται το πιο «in» χιονοδρομικό κέντρο της Ευρώπης. Χρόνος ελεύθερος στο μαγευτικό Σαιντ Μόριτς και στη συνέχεια, πάλι με το τρένο θα συνεχίσουμε για το διάσημο Αλπικό θέρετρο του Νταβός, το «μαγικό βουνό» του Τόμας Μαν, φημισμένο για τα συνέδρια υψηλών προσκεκλημένων και τον ακριβό χειμερινό τουρισμό. Επιστροφή στη Λουκέρνη.\nΛουκέρνη- Ιντερλάκεν(65 χλμ.) - Βέρνη(55 χλμ.) - Λουκέρνη(110 χλμ.)\nΠρωινό και αναχώρηση για το κοσμοπολίτικο θέρετρο Ιντερλάκεν, χτισμένο στη συμβολή δύο λιμνών. Ανθοστόλιστα πάρκα, επιβλητικά ξενοδοχεία και ολόγυρα οι πανύψηλες βουνοκορφές του Jungfraujof. Συνεχίζουμε διασχίζοντας την πανέμορφη Ελβετική ύπαιθρο για να φθάσουμε στη Βέρνη. Η πόλη είναι κτισμένη σε μια απόκρημνη καμπή του ποταμού Άαρ. Στην περιήγησή μας θα δούμε τον καθεδρικό ναό του Αγίου Βικεντίου, την κεντρική αρτηρία Μάρκτγκάσε, τον περίφημο πύργο των Ρολογιών κ.ά. Χρόνος ελεύθερος. Επιστροφή στη Λουκέρνη.\nΛουκέρνη- Αεροδρόμιο - Πτήση Επιστροφής\nΠρωινό, χρόνος ελεύθερος και μετάβαση στο αεροδρόμιο για την πτήση της επιστροφής._


sportsthea: Η Pre game της 2ης αγωνιστικής των playoffs του πρωταθλήματος Β’ κατηγορίας 2019-2020\nΗ Pre game της 2ης αγωνιστικής των playoffs του πρωταθλήματος Β’ κατηγορίας 2019-2020\nΤο Σάββατο 7/3/2020 η 2η αγωνιστική των playoffs του τοπικού πρωταθλήματος Β’ κατηγορίας 2019-2020\nΜε τους δύο αγώνες του προγράμματος της 2ης αγωνιστικής των playoffs του πρωταθλήματος, συνεχίζεται το Σάββατο 7/3 η ποδοσφαιρική δράση στα γήπεδα της Β’ Κατηγορίας.\nΣυγκεκριμένα στο Δημοτικό Σταυρού, ανάμεσα σε Οδυσσέα Ιθάκης - Α.Ε. Κράνης στις 11:00 το πρωί και το απόγευμα της ίδιας ημέρας στο Δημοτικό Σκάλας, ανάμεσα σε Ηρακλή Πρόννων - Έρυσσο.\nΤο αγωνιστικό και βαθμολογικό τους ενδιαφέρον είναι τεράστιο, αφού πλέον σε κάθε χαμένο βαθμό, χάνονται παράλληλα και τα όνειρα, της όποιας ομάδας για την άνοδο.\nΑυτή η αγωνιστική είναι πολύ πιθανόν να ξεκαθαρίσει κάποια πράγματα και να έχουμε μια καλύτερη εικόνα για τη συνέχεια.\nΣάββατο 7-3-2020 ώρα:12:45\nΠ.Α.Ο. Οδυσσέας Ιθάκης – Α.Ε. Κράνης\nΣάββατο 7-3-2020 ώρα:15:45\nΑ.Ο. Ηρακλής Πρόννων – Α.Ο. Ερύσσου\nΈνα πολύ κρίσιμο για τις δύο ομάδες και οριακό θα λέγαμε για τους γηπεδούχους παιχνίδι, στο πλαίσιο της 2ης αγωνιστικής των playoffs του πρωταθλήματος Β’ κατηγορίας, θα διεξαχθεί το Σάββατο 7/3 στις 12:45 το μεσημέρι, στον Σταυρό, ανάμεσα στους δύο χαμένους της πρεμιέρας, Οδυσσέα Ιθάκης και Α.Ε. Κράνης.\nΈνα παιχνίδι που για τους γηπεδούχους παίζονται οι κόποι μιας ολόκληρης χρονιάς, αφού με ήττα δύσκολα στη συνέχεια θα μπορέσουν να καλύψουν τη διαφορά που θα δημιουργηθεί, ανάμεσα σε αυτούς και τις ομάδες των δύο πρώτων θέσεων, ενώ με νίκη επιστρέφουν στο όνειρο και οι ελπίδες θα διατηρηθούν για κάτι καλό στη συνέχεια.\nΜετά την εκτός έδρας ήττα τους από τον Ηρακλή στην πρεμιέρα, σίγουρα δεν υπάρχει άλλο αποτέλεσμα και παρά τις ελλείψεις τους θα έχουν σαν μοναδικό στόχο το τρίποντο.\nΑπό την άλλη, οι φιλοξενούμενοι που και αυτοί κόντρα στις προβλέψεις στην πρεμιέρα, γνώρισαν μια άσχημη εντός έδρας ήττα από την Έρυσσο και σίγουρα δεν υπάρχουν πολλά περιθώρια μιας νέας βαθμολογικής απώλειας.\nΗ ομάδα του Σπ. Παπαδάτου, ακόμη και έτσι παραμένει ένα από τα μεγάλα φαβορί για άνοδο στην Α’ κατηγορία, με την επιστροφή της μετά από τρία χρόνια στο τοπικό ποδόσφαιρο και η νίκη στο συγκεκριμένο παιχνίδι είναι απαραίτητη, αν όχι επιτακτική!\nΚαι οι δύο αντίπαλοι, μετά τις ήττες τους στην πρεμιέρα θέλουν μόνο νίκη, ιδιαίτερα οι γηπεδούχοι και αυτό μας κάνει να περιμένουμε ένα πολύ ενδιαφέρον παιχνίδι στο Σταυρό και τις δύο ομάδες να δίνουν τη δική τους «μάχη» για το τρίποντο της νίκης.\nΟι παραπάνω ομάδες θα συναντηθούν για 5η φορά στη φετινή περίοδο.\nΑρχικά σε δύο συναντήσεις στους ομίλους του τοπικού κυπέλλου, όπου μοιράστηκαν τις νίκες, με τους γηπεδούχους να επικρατούν 2-1 στο ίδιο γήπεδο και τους φιλοξενούμενους 9-1 στο Δ.Α.Κ. Αργοστολίου\nΣτη συνέχεια και στα επίσης δύο παιχνίδια της κανονικής διάρκειας του πρωταθλήματος οι φιλοξενούμενοι πήραν ισάριθμες νίκες, 5-2 στον Σταυρό και 4-3 στο Δ.Α.Κ. Αργοστολίου.\nΤο απόγευμα της ίδιας ημέρας και ώρα 15:45, στο Δημοτικό Σκάλας, σε ένα πολύ σημαντικό παιχνίδι που μπορεί να κρίνει πολλά για τη συνέχεια και ότι έχει να κάνει με την άνοδο τους στη «μεγάλη» κατηγορία, οι θριαμβευτές της πρεμιέρας, Ηρακλής Πρόννων και Έρυσσος θα βρεθούν αντιμέτωποι με στόχο τη νίκη και τους τρεις βαθμούς.\nΚαι οι δύο αντίπαλοι μπήκαν δυναμικά στα playoffs με νίκες, ιδιαίτερα για τους φιλοξενούμενους που πέρασαν από το Δ.Α.Κ. Αργοστολίου, επικρατώντας της μέχρι τότε αήττητης και πρωτοπόρου Α.Ε.Κ. με σκορ 2-1, βάζοντας κυριολεκτικά «φωτιά» στη σειρά, ενώ οι γηπεδούχοι επικράτησαν στο ίδιο γήπεδο του Οδυσσέα Ιθάκης με σκορ 5-1!\nΈτσι, οι δύο πλέον πρωτοπόροι της σειράς, θα δώσουν τη δική τους «μάχη» για το τρίποντο. Ένα τρίποντο που θα φέρει "αέρα" και καλή ψυχολογία για τη συνέχεια, σε όποια ομάδα θα επικρατήσει.\nΟι γηπεδούχοι, θέλουν να εκμεταλλευθούν τον παράγοντα έδρα και με μια ακόμη πειστική εμφάνιση, να βάλουν καλύτερες βάσεις για την κατάκτηση του ενός, από τα δύο εισιτήρια που οδηγούν στην Α’ κατηγορία.\nΣίγουρα δείχνουν σε καλή αγωνιστική και ψυχολογική κατάσταση και θα επιδιώξουν να μη χαθεί μια καλή ευκαιρία να ανοίξουν περισσότερο την «ψαλίδα» στο βαθμολογικό πίνακα από την αντίπαλο τους.\nΌμως, οι φιλοξενούμενοι και αυτοί σε πολύ καλή αγωνιστική και κυρίως ψυχολογική κατάσταση, μετά τη μεγάλη τους νίκη επί της Α.Ε.Κ., δεν θέλουν να πάει χαμένη η ευκαιρία και στη Σκάλα πηγαίνουν να παίξουν καλό, ανοικτό ποδόσφαιρο και κυρίως να μη φύγουν με άδεια χέρια από εκεί.\nΣίγουρα δεν θα έχουν εύκολη αποστολή, όμως έχουν δείξει με την πολύ καλή μέχρι τώρα παρουσία τους ότι, είναι ικανοί να διεκδικήσουν το καλύτερο σε ένα ακόμη δύσκολο παιχνίδι.\nΣτη Σκάλα, περιμένουμε ένα δυνατό ντέρμπι και τις δύο ομάδες ικανές να πετύχουν τον στόχο τους.\nΣίγουρα μια νίκη θα φέρει πολύ κοντά στον τελικό της στόχο την ομάδα που θα την κατακτήσει.\nΣτα παιχνίδια της κανονικής διάρκειας του πρωταθλήματος οι γηπεδούχοι πέτυχαν δύο νίκες.\nΣτον Καραβόμυλο (ήταν κλειστό το γήπεδο Τζαννάτων) με σκορ 2-0 και στο «Στ. Βασιλάτος» στις Βασιλικάδες με σκορ 1-0. Μια νίκη που τότε τους είχε δώσει την 2η θέση στην τελική κατάταξη!!\nΑρχή φόρΗ επόμενη αγωνιστική\n(3η playoffs – 14/3/2020)\nΑ.Ο. Ερύσσου - Π.Α.Ο. Οδυσσέας Ιθάκης\nΑ.Ε. Κράνης - Α.Ο. Ηρακλής Πρόννων\nΑναρτήθηκε από sportsthea στις 6.3.20


Συνεχίζει να σφυροκοπά τη Λωρίδα της Γάζας το Ισραήλ | Euronews\nΠνευματικά Δικαιώματα Adel Hana/AP\nΜε αμείωτη ένταση η ισραηλινή πολεμική αεροπορία συνεχίζει να σφυροκοπά τη Λωρίδα της Γάζας.\nΟι ισραηλινές αρχές ανακοίνωσαν ότι κατάφεραν να καταστρέψουν 15 χιλιόμετρα από τα τούνελ της Χαμάς, καθώς και τα σπίτια 9 ηγετικών στελεχών της οργάνωσης.\nΚάτοικοι αναφέρουν ότι πρόκειται για τους πλέον ισχυρούς βομβαρδισμούς από όταν άρχισαν οι επιχειρήσεις πριν από μια εβδομάδα.\nΕκτός από την πολεμική αεροπορία και άρματα μάχης που έχουν παραταχθεί κατά μήκος της Λωρίδας της Γάζας ρίχνουν όλμους.\nΣύννεφο καπνού έχει καλύψει το λιμάνι της Γάζας από τις εκρήξεις.\nΠλήθος ρουκετών εκτοξεύθηκαν από τη Λωρίδα της Γάζας προς κατοικημένες περιοχές στο Ισραήλ. Στόχος ήταν οι πόλεις Άσκελον και Ασντότ, στις οποίες ήδη βρίσκονται μέλη σωστικών συνεργείων για την παροχή των πρώτων βοηθειών σε περίπτωση που χρειαστεί.\nΣύμφωνα με πληροφορίες δεν υπήρξαν νεκροί, όμως τουλάχιστον 8 άνθρωποι τραυματίστηκαν. Ερασιτεχνικά βίντεο από την πόλη Σντερότ, κοντά στα σύνορα με τη Γάζα δείχνουν ρουκέτες οι οποίες αναχαιτίστηκαν από το αμυντικό σύστημα Σιδηρούς Θόλος του Ισραήλ.\nΟι νέες επιθέσεις του Ισραήλ έρχονται μετά το θάνατο 42 Παλαιστινίων. Από την αρχή των εχθροπραξιών τουλάχιστον 200 Παλαιστίνιοι έχουν χάσει τη ζωή τους ανάμεσά τους και 58 παιδιά.\n«Φαίνεται να δίνουν στους Ισραηλινούς λίγο περισσότερο χρόνο να μαζέψουν αυτήν την επιχείρηση, να μπορούν όπως ελπίζουν να εξουδετερώσουν κάποια από τα ηγετικά στελέχη της Χαμάς και να πλήξουν περισσότερες αποθήκες ρουκετών ώστε να μειώσουν τις δυνατότητες της Χαμάς για περισσότερο χρονικό διάστημα, από το να προκύψει κάτι ανάλογο σε 3-4 χρόνια που είναι κάτι πολύ συνηθισμένο» δήλωσε αναλυτής από τις ΗΠΑ.\nΟι εχθροπραξίες άρχισαν την περασμένη Δευτέρα όταν μαχητές της Χαμάς εκτόξευσαν ρουκέτες μεγάλου βεληνεκούς προς την Ιερουσαλήμ. Είχαν προηγηθεί εβδομάδες διαδηλώσεων και ταραχών μεταξύ Παλαιστινίων και Ισραηλινών αστυνομικών. Αφορμή η έντονη παρουσία της αστυνομίας στην Πλατεία των Τεμενών, αλλά και η επικείμενη απομάκρυνση παλαιστινιακών οικογενειών από γειτονία της Ανατολικής Ιερουσαλήμ, προκειμένου να εγκατασταθούν σε αυτήν Εβραίοι έποικοι.\nΠΟΥ: «Σημαντική η προστασία των ιατρικών υποδομών στη Γάζα»\nΣφοδρή επίθεση Ερντογάν κατά Μπάιντεν\nΤην πώληση κατευθυνόμενων όπλων προς το Ισραήλ ενέκριναν οι ΗΠΑ\nΑλλαγή του καθεστώτος της Ιερουσαλήμ πρότεινε ο Ερντογάν στον Πάπα Φραγκίσκο.\nΣύμφωνα με τουρκικές εφημερίδες, Την αλλαγή του καθεστώτος της Ιερουσαλήμ και την μεταβίβαση της διοίκησή της σε εκπροσώπους των τριών μονοθεϊστικών θρησκειών πρότεινε στον Πάπα Φραγκίσκο ο Τούρκος πρόεδρος, Ρετζέπ Ταγίπ Ερντογάν.\nΌπως ο ίδιος ανέφερε: η ανάληψη της διοίκησης της Ιερουσαλήμ από τις τους εκπροσώπους των τριών θρησκειών (μουσουλμάνων, εβραίων και χριστιανών) «είναι η πλέον αξιόπιστη επιλογή. Διαφορετικά, δεν φαίνεται εύκολο να υπάρξει ειρήνη σε αυτήν την αρχαία πόλη».\nΣυνέχισε δε λέγοντας: «Οι επιθέσεις των Εβραίων στο τέμενος Αλ Ακσά έπεσαν σαν βόμβα που άναψε το φιτίλι. Ο πιο γρήγορος τρόπος για την αποτροπή αυτής της απειλής είναι να εφαρμοστεί ένα νέο καθεστώς, όπως προτείνουμε. Καλούμε το Συμβούλιο Ασφαλείας των Ηνωμένων Εθνών, Οργάνωση Ισλαμικής Διάσκεψης και όλους τους άλλους διεθνείς οργανισμούς να αναλάβουν δράση. Δηλώνουμε για άλλη μια φορά ότι θα παρέχουμε κάθε είδους υποστήριξη στα διεθνή μέτρα που πρέπει να ληφθούν για την προστασία του παλαιστινιακού λαού από τις επιθέσεις».